Ahn Hyo-seop dan Kim Se-jeong baru-baru ini terlibat dengan penggambaran dan temu bual persama majalah Marie Claire!

ARTIKEL BERKAITAN
Berikutan Kes COVID, 'A Business Proposal' Akan Tangguh Tayangan Episod Pertama

Kedua-dua pelakon itu akan muncul dalam drama SBS yang akan datang “A Business Proposal”. Berdasarkan novel web popular yang telah diadaptasi menjadi webtoon, “A Business Proposal” ialah drama komedi romantis tentang seorang pekerja pejabat yang pergi ke ‘blind date’ dengan CEO syarikatnya, menggantikan rakannya sambil menyembunyikan identiti sebenar.
Ahn Hyo-seop akan berperanan sebagai pewaris perniagaan Kang Tae-mu, yang mempunyai segala-galanya daripada rupa dan otak kepada kekayaan, dan celik perniagaan. Sementara itu, Kim Se-jeong akan berperanan sebagai penyelidik makanan biasa Shin Ha-ri, yang mewakili kawan baiknya, iaitu Jin Young-seo (Seol In-ah).

Selepas penggambaran, kedua-dua pelakon itu mengulas tentang drama tersebut dan watak mereka. Ahn Hyo-seop memulakan dengan berkata,

Kang Tae-mu ialah watak yang membawa kesakitan yang tiada siapa tahu. Dia kelihatan teliti dan kuat, tetapi di dalam, dia adalah seorang budak lelaki yang menggeletar ketakutan.
Dia menambah bahawa Shin Ha-ri adalah orang yang melihat budak lelaki yang ketakutan dalam dirinya. Mengenai wataknya, Kim Se-jeong mengatakan bahawa dia mengembangkan Shin Ha-ri menjadi seorang yang positif dan mempunyai kemahiran menangani sesuatu dengan baik.
Penampilan Shin Ha-ri berbeza dalam setiap situasi, jadi saya perlu fikir di mana saya harus meletakkan fokus saya.
Pada akhir temu bual, kedua-dua pelakon bersetuju bahawa “A Business Proposal” telah menjadi satu cabaran buat mereka. Kim Se-jeong berkata,
Saya tidak fikir ada pilihan yang bukan satu cabaran. Saya rasa ‘A Business Proposal’ adalah pilihan yang baik.
Ahn Hyo-seop menambah,
Saya percaya bahawa saya akan membuat pilihan yang tepat pada setiap saat. Saya berharap melalui projek ini, saya boleh menjadi ‘saya yang lebih baik’ dalam apa jua bentuk.

Nantikan tayangan episod pertama “A Business Proposal”, bakal menemui penonton pada 28 Februari ini di SBS dan Netflix!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Donga

Jadi CEO & Pekerja Pejabat, Ahn Hyoseop & Kim Sejeong Ulas Watak Dalam ‘A Business Proposal’


Akhirnya “The Road: Tragedy Of One” menutup siarannya selepas 12 episod menemui penonton.
Sinopsis
Drama misteri ini mengisahkan insiden tragik yang mengambil tempat pada satu malam yang dibasahi hujan lebat. Dalam keheningannya, ia menyelubungi kejadian tersebut sekaligus menimbulkan pelbagai rahsia yang berbelit dan mengakibatkan banyak lagi tragedi lain.

Tragedi bertemu tragedi
[Amaran SPOILER]
Tragedi yang bermula berpuncanya daripada ketamakan dan kepentingan diri semua. Kematian Choi Jun-young akhirnya didedahkan dan mengejutkan kerana Seo Eun-soo (Yoon Se-ah) merupakan dalang sebenarnya. Bahkan kerana sayangkan suami, dia bertindak merahsiakan perkara tersebut dan mahukan semuanya berakhir dengan menutupnya dengan pelbagai lagi pembohongan.Tragedi yang bermula nampaknya berakhir tragedi buat semua. Malah Baek Soo-hyun (Ji Jin-hee) juga merupakan antara penyebab kepada insiden ini. Berakhir gelap, lelaki ini memandang sepi apabila melihat hidupnya tidak mempunyai apa-apa makna kini.
Rating rendah
Meskipun bermula baik dengan catatan rating dalam lingkungan 3% namun “The Road: Tragedy Of One” menunjukkan penurunan pada saban episodnya. Pernah menurun sehingga ke lingkugan 1% namun episod terakhirnya duduk selesa dengan rekod 2.856%.Hanya mempunyai 12 episod, drama ini ternyata membuatkan penonton hilang kepercayan kepada semua wataknya.

Siapa yang belum layan, boleh marathon drama ini nanti!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

melaluihttp://enews.imbc.com/News/RetrieveNewsInfo/324948

Tragedi Tiada Kesudahan, ‘The Road: Tragedy Of One’ Tamat Dengan Rating Biasa


Semalam telah berlangsung majlis gemilang iaitu ‘2021 KBS Drama Awards’ secara langsung di KBS Hall, Seoul.
Dihadiri oleh pelbagai pelakon hebat, sudah pasti ramai yang menantikan siapakah bakal membawa pulang Anugerah Utama (daesang) untuk tahun ini.

Merupakan teraju utama drama mingguan “Young Lady And Gentleman”, Ji Hyun-woo diumumkan sebagai pemenang anugerah berkenaan.

Katanya,
Saya tak sangka akan menerima anugerah sebesar ini namun terima kasih buatnya. Saya menganggap saya menerima anugerah ini sebagai wakil ‘Young Lady And Gentleman’ sahaja. Ianya merupakan anugerah untuk naskhah ini.
Tahniah!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERHerald Pop

Ji Hyunwoo Raih Anugerah Utama Di ‘2021 KBS Drama Awards’


Pengaruh Jimin BTS bukan sahaja melalui industri hiburan, malah dia kini dilihat menjadi pencetus inspirasi dalam bidang seni. Wah, inspirasi semua benda ni!

ARTIKEL BERKAITAN
Jimin BTS Buat Permohonan Maaf Secara Peribadi Atas Isu Tunggakan Insuran Kesihatan

Jimin merupakan pengaruh yang agak kuat dalam dunia seni kerana dia dilihat menjadi sumber inspirasi kegemaran dalam beberapa artis seni lukis. Pelukis, artis grafiti dan ramai lagi artis seni lukis yang lain sangat menggemari bentuk wajah, gerakan tarian dan bentuk badan sempurna Jimin. Segala perihal mengenai dirinya membuatkan Jimin lebih menonjol dalam kalangan figura terkenal yang lain.

A new portrait of Jimin by South Korean illustrator Lee.K is being displayed for Art Festa Seoul at the Seoul Trade Exhibition Center.
The exhibit will be on display between June 23rd and 26th. pic.twitter.com/XPNm6dSVU0
— Jimin Global | #.HelloJimtober 10:13pm KST (@JiminGlobal) June 22, 2022

Ramai artis seni lukis yang telah membuat lukisan dan karya seni hebat, yang diilhamkan oleh Jimin sewaktu dia membuat pementasan khas pada satu anugerah terkemuka. Hasil pementasan tersebut, ia berjaya menarik perhatian artis seni lukis kerana ekspresi wajah dan body language yang dibawanya memberi personaliti berbeza sesuai untuk menjadi sumber inspirasi yang pelbagai.
Terbaru, pada 22 Jun lalu, satu lukisan potret Jimin yang dihasilkan oleh ilustrator Korea Selatan terkenal, Lee.K. Lukisan potret tersebut dipamerkan di pameran ART FESTA yang bertempat di Seoul Trade Exhibition Centre, Gangnam, Seoul. Pameran tersebut telah berlansung pada 23 Jun hingga 26 Jun lalu.

A portrait of Jimin by Lee K. will be displayed at the Art Festa exhibition in Seoul!
You can view the work from 10am – 6pm at SETEC, Gangnam, Seoul between the 23rd and the 26th of June! pic.twitter.com/fhcoah36rR
— JIMIN DATA | Stream With You (@PJM_data) June 22, 2022

Lee.K sebelum ini sering berkongsi betapa dia amat meminati figura Jimin dan dia mempunyai karya seni Jimin yang tidak terkira dipaparkan di galeri dan pameran yang berbeza di Korea Selatan dan di negara lain. Satu karya seni terbaru beliau telah dipamerkan pada bulan April lalu di pameran Star Nada di Seoul.
https://twitter.com/PJM_data/status/1360227560651644932?ref_src=twsrc%5Etfw%7Ctwcamp%5Etweetembed%7Ctwterm%5E1368402344975638530%7Ctwgr%5E%7Ctwcon%5Es4_&ref_url=https%3A%2F%2Fwww.allkpop.com%2Farticle%2F2022%2F07%2Fa-jimins-popularity-in-the-artworld-keeps-growing-as-his-portrait-will-be-displayed-at-the-art-festa-exhibition-in-seoul-and-more-artists-favor-him-as-their-favorite-muse
Pameran khas ini ditubuhkan untuk mempamerkan “signature works” para artis seni lukis. Nampaknya populariti dan pengaruh Jimin di dalam dunia seni juga menjadi satu bukti keunikkan dan personaliti yang dibawanya.
Kemain ek Jimin, siap jadi ilham untuk potret pameran tau! Tapi cantik betul hasil lukisan tu, nampak artistic betul!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

Ternyata Popular, Potret Wajah Jimin BTS Dipamer Di Pameran Art Festa


Setelah tamat drama popular “It’s Okay To Not Be Okay”, nampaknya nama Seo Ye-ji terus menjadi sebutan ramai kerana bakat lakonannya yang hebat. Malah rupanya yang menawan turut berjaya merebut hati ramai peminat K-Drama, tak kisahlah lelaki mahupun wanita.
Disebabkan itu, wanita tersebut telah dijemput hadir ke anugerah berprestij di Korea iaitu “Buil Film Awards” untuk tahun 2020. Rata-rata penonton nyata tergamam melihatkan Seo Ye-ji yang tampil dengan gaun elegan hitam tanpa bahu yang terbelah sehingga ke paha selain menambahkan keseksian pada penampilannya itu.

Malah rupanya itu telah trending di serata laman komuniti dan kesemuanya meluahkan rasa terpegun melihatkan kecantikan wanita itu.

Setiap kali melihatnya pasti yang tergamam. Dia sangat cantik sehingga orang pasti akan mengalihkan perhatian kepadanya.

Cantik sungguh dandanan rambutnya..

Wah.. cantik bagai nak gila.

Kalau lihat pada video, mesti awak ingat dia adalah patung.
Bukan sahaja cantik, namun Seo Ye-ji berjaya membuktikan bahawa dia adalah pelakon pilihan ramai apabila berjaya mengaut anugerah Pelakon Wanita Popular untuk persembahannya menerusi filem “Quantum Physics”.
Seo Ye-ji tak penat ke cantik hari-hari? Mesti peminat yang penat nak jaga jantung berdegup kencang kan?

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERThe Qoo

Penampilan Seksi Seo Yeji Di ‘2020 Buil Film Awards’ Trending, Raih Anugerah Pelakon Wanita Popular


Sebelum ini, GOT7 meninggalkan JYP Entertainment pada Januari 2021 dan mereka mula menjalankan aktiviti masing-masing. Kini, setelah mereka berjaya membuat kemunculan semula sebagai kumpulan sepenuhnya dengan hasil usaha sendiri, GOT7 berkongsi mengenai mengapa mereka merasakan mereka terpaksa meninggalkan JYP Entertainment adalah yang terbaik.
GOT7 memilih untuk meninggalkan agensi mereka dan meneruskan haluan mereka sendiri. Baru-baru ini, dalam sesi temu bual dengan majalah lelaki terkenal, GQ Australia, mereka berkongsi bahawa GOT7 sebenarnya berminat untuk bergerak bersama JYP Entertainment. Tambahan pula, kumpulan itu telah melihat banyak kejayaan di bawah syarikat itu.

Menerusi temu bual itu juga, mereka turut ditanya bagaimana perasaan bekerja di sebuah syarikat korporat, memandangkan minat terhadap kebebasan alam semula jadi sangat tinggi. Jay B menjelaskan bahawa GOT7 sebenarnya berasa agak selesa di JYP Entertainment,
JYP bukanlah tempat yang sangat terhad. Kami mempunyai rehat dan apabila kami berehat, kami boleh berehat dengan betul. Kami diberi ruang kami sendiri.
Namun, masih terdapat isu dari segi perbezaan kreativiti. Menurut Jay B, JYP Entertainment membuat tawaran yang baik kepada GOT7, tetapi pada masa itu dia dan ahli lain ingin mempunyai kebebasan yang lebih kreatif ke atas projek mereka dimana mereka boleh menghasilkan karya yang benar-benar mencerminkan warna sebenar mereka.

Tawaran itu tidak teruk, tetapi cara kami dan cara JYP, ia berbeza. Cara mereka melihat promosi solo kami berbeza. Saya faham kerana JYP adalah sebuah syarikat besar tetapi, bagi saya, saya mahukan lebih banyak peranan dalam kerja saya. Saya tidak cuba menjadi superstar, saya hanya mahu menjadi saya.
Youngjae bersetuju dan turut menambah,
Semua orang di sini adalah watak utama dalam kehidupan dan cerita mereka sendiri. Sesuatu yang Ahgases pasti bersetuju, memandangkan keperibadian ahli yang unik! Meninggalkan JYP Entertainment akhirnya menjadi penting supaya setiap ahli dapat bersinar dengan cara kami sendiri. Ahli-ahli adalah semua orang yang boleh bersinar lebih cerah tetapi kami tidak mempunyai peluang itu. Apabila membuat persembahan sebagai pemain solo, mereka boleh melakukannya.
Tetapi semua ini tidak bermakna mereka tidak bersetuju dengan pengurusan kumpulan JYP Entertainment. Malah, Jay B berkata ia masih penting syarikat menyediakan struktur yang stabil untuk menampilkan sisi kreatif artis. Jay B berkata,

Cara saya melihatnya, adalah tidak baik bagi artis untuk hanya memikirkan aspek mereka sendiri. Syarikat perlu mempunyai pendapat mereka juga. Ia mengenai mencari jalan tengah dan itu bukan perkara yang buruk. Ia lebih baik daripada membiarkan mereka tidak peduli dan hanya membiarkan kita melakukan apa sahaja yang kita mahu. Kebebasan adalah baik, tetapi struktur juga perlu.
Jadi walaupun ramai yang merasakan JYP Entertainment pandai menguruskan kumpulan artis secara keseluruhan, akhirnya mereka memberi pandangan dan merasakan bahawa mereka masing-masing memerlukan ruang untuk mengejar visi kreatif mereka sendiri.
Akhirnya, GOT7 meninggalkan syarikat itu tetapi bernasib baik dapat memperoleh hak sepenuhnya ke atas kumpulan mereka sendiri, bermakna mulai sekarang mereka akan dapat benar-benar menunjukkan warna sebenar mereka, baik sebagai pemain solo mahupun sebagai kumpulan!
Ini baru betul kan? Bukan senang untuk bergerak sendiri tapi GOT7 ‘confirm’ boleh! Yang penting usaha dan yakin pada diri. Semoga terus maju GOT7!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERGQ Australia

GOT7 Kongsi Alasan Sebenar Tinggal JYP Entertainment


Ada tak yang inginkan musim kedua drama “Vincenzo”?

ARTIKEL BERKAITAN
Jadi Pembelot Korea Utara, Song Joongki Dilamar Terajui Filem 'Ro Giwan'

Bagi yang belum tahu, diterajui Song Joong-ki dan Jeon Yeo-been, “Vincenzo” membawa kisah seorang peguam Itali bernama Vincenzo Cassano, yang juga merupakan penasihat kepada sebuah keluarga mafia. Dek konflik yang tercetus dalam organisasinya, dia kembali ke Korea dan berlaga pula dengan seorang peguam tegas iaitu Hong Cha-young.
Menerima sambutan hangat ketika ianya ditayangkan, pasti ada penonton yang menantikan musim terbaru siri berkenaan.

Baru-baru ini, penulis drama “Vincenzo” iaitu Park Jae-bum telah pergi ke Taiwan, di mana dia dijemput untuk memberi kuliah di Kelas Sarjana Filem Golden Horse dan berkongsi tentang proses pengeluaran sebuah filem atau drama.

Khususnya di hujung program, Park Jae-bum ditanya tentang kemungkinan penghasilan sekuel untuk “Vincenzo”.
Menarik perhatian, Park Jae-bum berkata dengan penuh semangat bahawa dia telah mempertimbangkannya sepanjang masa dan turut mengaku bahawa dia sudah pun bercakap secara peribadi dengan Song Joong-ki sendiri mengenainya.
Wah! Korang nak tak musim kedua?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERETtoday

Dah Bincang Dengan Song Joongki, Penulis Ingin Hasilkan Musim Kedua ‘Vincenzo’?


Kembali lagi bersama admin dengan cadangan ‘port’ sedap untuk mendapatkan makanan Korea yang diidamkan oleh korang! Makanan Korea ini sebenarnya tiada waktu yang spesifik untuk dijamah, tiap masa pun boleh makan! Tak kisahlah pagi ke, tengah hari ke, petang dan juga malam pun boleh. Jadi, untuk entri kali ini admin nak review makanan Korea yang disajikan di restoran Oiso, sebuah kedai makan Korea yang menerapkan elemen tradisional pada juadahnya.
Sampai sahaja di restoran Oiso cawangan The Curve Mutiara Damansara, dapat dilihat suasananya yang sangat tenang dan aman. Kedai yang banyak menerapkan elemen ‘nature’ dengan penggunaan pelbagai barangan kayu selain terdapat banyak tumbuhan yang boleh didapati di situ. Siap ada mini air terjun lagi di satu sudut!

Nah cadangan makanan yang korang boleh santap kat sana! Rasa yang diterapkan dalam makanan yang disediakan memang tradisional, rasa macam betul-betul makan dekat Korea.

Set Spicy Grilled Chicken BBQ ini dilengkapi dengan semangkuk nasi, dua hidangan tambahan iaitu kimchi, sayur bayam goreng, sup rumpai laut dan juga salad. Ayam yang dipotong kecil ini diperap dengan sos BBQ pedas, memang pekat rasa sosnya. Walaupun dia cakap pedas tapi sebenarnya bagi admin tak pedas pun. Sesiapa yang tak tahan pedas pun boleh makan, confirm punya!

Spicy Beef Stew pun didatangkan dengan hidangan sampingan, jadi kalau order satu set sahaja pun mesti kenyang. Hidangan sampingan yang diberikan ialah semangkuk nasi, kek ikan goreng, kimchi, sup rumpai laut dan sayur bayam goreng. Sama juga dengan hidangan ini seperti hidangan sebelum ini di mana ia tak pedas langsung. Lazat untuk sesiapa yang sukakan hidangan yang berkuah dan banyak sayur.

Black Bean Noodles pun ada tahu! Jangan risau sebab hidangan ini turut pun disediakan dalam bentuk set. Kepakatan sos black bean ini memang tak boleh bawa bincang! Sedap sangat! Ada kek ikan goreng, kimchi, sup rumpai laut dan sayur bayam goreng. Kenyang sangat walaupun bukan makan nasi.

Hidangan wajib apabila makan makanan Korea, tak lain tak bukan ialah Spicy Race Cake. Tak payah sembang makan makanan Korealah kalau tak order hidangan ini! Admin puji hidangan ini di Oiso sebabnya terasa kepedasannya selain bahan yang diberikan agak banyak contohnya kek ikan dan kek beras. Telur rebus pun ada tahu!

Tapi sayangnya Oiso tidak menawarkan banyak hidangan pencuci mulut, jadi kalau berangan-angan nak makan ais kisar ke bolehlah patah balik dan cari kedai lain.
Banyak juga minuman yang admin order semasa makan di Oiso. Antaranya ialah Citron Ade, Rice Nector dan Organic Barley Tea. Boleh tahan sedap semuanya! Memang admin hirup sampai habis, tak tinggal setitis pun kecuali ais dia la kan.

Korang tak perlu risau kalau tinggal jauh daripada The Curve, sebabnya Oiso ada banyak cawangan serata Selangor dan Kuala Lumpur. Mudahkan!

Esok dah Sabtu, bolehlah korang bawa keluarga atau rakan-rakan melepak di mana-mana cawangan restoran Oiso ini. Jangan risau sebab makanan tradisional Korea yang disediakan sesuai juga untuk orang tua dan kanak-kanak. Selain daripada apa yang admin cadangkan dalam entri ini, banyak lagi menu lain yang korang boleh cuba. Selamat menjamu selera!
Sumber: Admin sendiri, Facebook Oiso

Cuba Makanan Tradisional Korea Di ‘Oiso’. Pasti Tak Menyesal!


Berkahwin pada 2020, pasangan So Ji-sub dan Cho Eun-jung akhirnya membuat penampilan umum buat kali pertama.

ARTIKEL BERKAITAN
"Insomnia Saya Hilang" - Isteri 17 Tahun Lebih Muda, So Jisub Akui Gembira Selepas Kahwin

Baru-baru ini, pelukis Park Seo-bo telah memuat naik beberapa gambar di Instagramnya yang turut menampilkan So Ji-sub bersama isterinya Cho Eun-jung yang pergi melawat pameran seninya.
Park Seo-bo turut menulis kapsyen,

Saya memutuskan untuk membuka ruang pameran peribadi saya kepada orang ramai setiap hari Rabu dan Jumaat. Pelakon So Ji-sub datang beberapa hari lalu. Isterinya membuat tempahan lukisan dan mereka melawat.

View this post on Instagram

A post shared by 박서보 (@parkseobo)

 Jelasnya lagi,
Orang yang melawat pada hari itu pasti merasakan mereka memenangi loteri, kerana mereka bertemu saya dan mereka bertemu seorang selebriti terkenal.
Bagi yang belum tahu, pasangan itu telah berkahwin pada 2020, dan dilaporkan bahawa kedua-dua mereka bertemu ketika Cho Eun-jung sedang menemu bual So Ji-sub untuk filemnya.

Alala so sweet!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInsight

Melawat Pameran Lukisan, So Jisub & Isteri Buat Penampilan Umum Pertama Selepas Berkahwin


Pada malam ini, telah berlangsung majlis berprestij yang dinantikan ramai iaitu ‘APAN Star Awards 2022’.
Berlangsung dari Kintex 2 Hall, acara itu diacarakan oleh ‘pasangan drama’ popular iaitu Jung Il-woo dan Yuri Girls’ Generation.

Banyak anugerah yang dipertandingkan namun kategori yang paling dinantikan ramai ialah ‘Drama Terbaik’ dan juga pemenang Daesang iaitu Anugerah Utama pada malam itu.

Bagi anugerah ‘Drama Terbaik’, ianya dimenangi oleh “The Red Sleeve” yang menerima pujian ramai pada tahun lalu kerana plot dan lakonan hebat yang ditampilkan oleh Lee Jun-ho dan Lee Se-young. Malah Lee Jun-ho turut dinobat sebagai pemenang ‘Pelakon Lelaki Terbaik’ bagi siri mini dalam majlis ini.
Bagi Daesang pula, ianya berjaya dirangkul oleh Song Joong-ki yang popular dengan watak Vincenzo Cassano dalam drama “Vincenzo” yang ditayangkan di tvN pada tahun lalu.

Tahniah semua!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Song Joongki Raih Anugerah Utama, ‘The Red Sleeve’ Dinobat Drama Terbaik Di ‘APAN Star Awards 2022’


Lee Dong-wook memang tidak dinafikan merupakan salah seorang selebriti Korea Selatan yang kacak dan mempunyai aura seorang pelakon yang kuat.

ARTIKEL BERKAITAN
Ada Lee Dongwook & Kim Woobin, Tonton 9 K-Drama Pelbagai Genre Bakal Tayang Mei Ini

Untuk pengetahuan, selepas hampir tiga tahun, Lee Dong-wook akan kembali menemui penonton dengan wataknya sebagai Lee Yeon menerusi “Tale Of The Nine-Tailed 1938”.
Teruja melihat penampilan kacak pelakon lelaki itu dalam poster yang dikeluarkan, netizen telah mengimbas kembali foto-foto Lee Dong-wook dari waktu debutnya pada tahun 1999 hingga sekarang.

Khususnya transformasi visual Lee Dong-wook sentiasa menjadi topik hangat dan telah membuatkan orang ramai terpikat dek wajah manis dan tampannya yang tidak pernah berubah.

Dalam salah satu foto yang dikongsi, penampilan Lee Dong-wook telah meraih perhatian ramai dengan auranya seperti seorang pelakon meskipun pada umur yang masih muda.
Sementara itu, netizen juga telah meninggalkan komen seperti,
Dulu pun dia dah kacak. Saya suka sangat dia masa dalam ‘My Girl’, tapi sekarang dia sangat kacak.

Bibir dia memang merah jambu sejak dulu. Saya iri pada awak.

Nampak sangat berat badan dia dah turun.
Dari dulu sampai sekarang memang kacak Lee Dong-wook ni, kan?
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERInstiz

Kekal Tampan, Foto Lee Dongwook Ketika Awal Debut Kembali Tular


Lakonan Cho Yeojeong sememangnya tak boleh dinafikan lagi! Lihatlah lakonannya yang menjadi dalam filem “Parasite” sehingga menerima pujian melambung penonton. Ditambah pula dengan gandingan bersama Kim Kangwoo yang turut terkenal dengan lakonan hebatnya membuatkan ramai yang tak lepas untuk tonton drama “Woman of 9.9 Billion” menerusi saluran KBS.
Sinopsis

Jung Seoyeon (Cho Yeojeong) telah berkahwin dengan seorang lelaki yang sering menderanya iaitu Hong Inpyo (Jung Woongin). Diam-diam, dia sebenarnya mempunyai kekasih gelap, Lee Jaehoon (Lee Jihoon) yang merupakan suami kepada Yoon Heejoo (Oh Nara).
Tanpa taraf pendidikan yang tinggi, sumber atau kemahiran, Seoyeon terperangkap dalam kehidupan yang menyedihkan dan tempat dia melepaskan perasaan hanyalah pada kekasih gelapnya yang berkemungkinan tidak peduli langsung tentangnya. Meskipun kelihatan naif, wanita itu bukanlah bodoh. Dia tahu bagaimana payahnya untuk menyara kehidupan dan juga bagaimana yang kaya sering menindas yang miskin.

Kehidupan Seoyeon yang menyeksakan membuatkan dia mahu mati tetapi semuanya berubah apabila dia tanpa sengaja telah menemui 9.9 bilion won (RM34.6 juta). Jumlah wang itu yang sangat menggoda menyebabkan dia tidak mengendahkan bahaya di sekelilingnya. Walaupun wang itu merupakan kunci kepada Seoyeon untuk menyelesaikan masalahnya, ia juga telah menggugat kewujudannya kerana pemilik asal pasti mahukannya kembali. Gelap mata, wanita tersebut tidak mampu menjadi baik dan memberitahu sesiapa tentang keberadaan wang itu.

Petunjuk mengenai penjenayah asal yang memiliki wang tersebut membawanya kepada pertemuan dengan Kang Taewoo (Kim Kangwoo) iaitu seorang bekas pegawai polis yag sedang menyelidik mengenai kematian adiknya. Diberhentikan kerana ditangkap mengambil rasuah, lelaki itu mula beralih fokus kepada kes kematian adiknya dan cuba membongkarkan rahsia di sebaliknya.

Rating tak menentu
Menurut Nielsen Korea, episod yang ditayangkan pada 15 Januari (Rabu) telah merekodkan rating 8.8% dan 10.1%. Ini adalah peningkatan daripada episod sebelumnya (Khamis – 9 Januari) yang hanya mampu meraih 6.8% dan 8.3%. Walaubagaimanapun episod pada Rabu (8 Januari) menunjukkan catatan rating yang agak tinggi iaitu 9.3% dan 10.8%.
Menurut spekulasi netizen, drama ini yang mendapat catatan rating yang tinggi semasa awal tayangannya tetapi kian menurun ketika tayangan hari Khamis adalah kerana saingan yang sengit dengan rancangan daripada saluran lain seperti “Mister Trot” tayangan TV Chosun dan program “Delicious Rendezvous” tayangan SBS. Namun begitu, “Woman of 9.9 Billion” mampu mendapat rating yang baik pada hari Rabu adalah kerana kurangnya saingan daripada saluran lain semasa slot itu.
Rasanya penonton kena perah otak juga bila tonton drama “Woman of 9.9 Billion” kerana semua karakter menyangsikan dan tak tahu yang mana satu adalah baik atau pun jahat.
Sumber: Soompi

Rating ‘Woman Of 9.9 Billion’ Turun Naik, Penonton Tak Senang Duduk Tunggu Kesudahannya


Pasti semua rakyat Malaysia tahu dan mungkin juga pernah menonton filem thriller Korea terbaik pada tahun 2016 iaitu Train To Busan! Filem ini ternyata membawa demam ‘filem Korea’ di Malaysia, Hal ini kerana sebelum ini apabila ada filem Korea ditayangkan di sini, mesti kurang mendapat sambutan. Tetapi disebabkan kehebatan plot zombi dalam filem ini, ramai yang mula meletakkan kepercayaan kepada penghasilan filem Korea.
Walaupun pengakhiran filem ini yang agak sedih dan menyayat hati, rata-rata penonton mahukan sambungan kepada filem tersebut. Selepas hampir 3 tahun penuh dengan desas-desus mengenai sekuelnya, selamat dikatakan sambungan ‘Train To Busan’ akan menemui penonton pada tahun 2020! Walaupun belum lagi menetapkan tarikh tayangan, kesemua penonton sudah teruja untuk menyerbu pawagam apabila ia dikeluarkan nanti!

Tapi sedikit sedih kerana kesemua watak asal dalam filem pertama tidak akan kembali untuk sekuel ini. Selain itu, bahagian kedua filem ini diberi tajuk ‘Bando’ yang membawa maksud semenanjung dan akan menceritakan tentang keadaan selepas 4 tahun serangan zombi yang pertama berlaku. Plot naskhah ini berkisar tentang tanah Korea yang sudah tidak boleh dihuni akibat daripada penguasaan zombi. Dengan hanya beberapa manusia yang masih hidup, mereka melawan untuk terus hidup dengan harapan akan diselamatkan suatu hari nanti.

Selepas diumumkan ketiadaan Gong Yoo dan Ma Dongseok dalam sekuel ini, penonton tertanya-tanya siapakah yang bakal menerajui filem ‘Bando’. Rupa-rupanya, Kang Dongwon telah dipilih untuk menggalas watak utama iaitu Jungsuk. Gandingan heroinnya pula ialah pelakon Lee Junghyun yang akan membawa watak Minjung. Bersama, mereka akan cuba menumpaskan zombi yang bermaharaja lela di Korea supaya dapat meneruskan kelangsungan hidup.

Menurut sumber, penggambaran untuk ‘Bando’ telah pun bermula pada 24 Jun tahun lepas. Pastinya sekuel ini bakal ‘meletup’ seperti filem pertamanya kerana pelakon yang dipilih adalah mantap selain pengarahnya juga merupakan seorang yang boleh dipercayai. Tak sabar nak tunggu tahun hadapan!
Sumber: Allkpop, ibtimes

Kang Dongwon & Lee Junghyun Teraju Baru, Sekuel Train To Busan ‘Bando’ Keluar Tahun 2020!


Siri “Grid” di Disney+ Hotstar nyata tak menghampakan!
Untuk pengetahuan, siri sci-fi ini menyelongkar mengenai sistem jaring ‘grid’ yang mampu menyelamatkan manusia daripada krisis.

[Amaran SPOILER]
Menggunakan helah bahawa ‘Grid’ mengalami masalah, Biro Pengurusan itu menunggu kemunculan ‘Ghost’ yang pasti tidak senang duduk sekiranya ciptaannya tidak berfungsi. Malah gambar entiti itu dan Kim Man-ok dipaparkan seluruh Korea bagi mempercepatkan tangkapan keduanya.

‘Ghost’ bernasib baik apabila dia dapat melarikan diri dek Jung Sae-byuk yang menjumpai tempat persembunyian Kim Man-ok dan akhirnya bertempur dengan penjenayah itu sendirian.
Adakah wanita itu akan berjaya memberkas lelaki tersebut dan adakah Kim Sae-ha akan membantunya? Bagaimana pula dengan ‘Ghost’ yang semakin mendekati kehidupan Kim Sae-ha? Nantikan episod akan datang untuk sambungannya!

Saksikan “Grid” secara eksklusif hanya di Disney+ Hotstar!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERDisney+

Sudah Separuh Jalan, ‘Grid’ Terus Dipenuhi Plot Twist


Siapa pernah layan K-Drama “Boys Over Flowers” dulu?

ARTIKEL BERKAITAN
Lee Dongwook, Kim Soyeon, Kim Bum & Ryu Kyungsoo Sah Terajui 'Tale Of The Nine Tailed 1938'

Pada 25 Ogos semalam, ramai selebriti telah hadir di acara pop-up store bagi jenama Montblanc. Antaranya ialah Kim Bum dan Lee Min-jung, yang merupakan pelakon dalam drama popular “Boys Over Flowers” yang ditayangkan pada 13 tahun lepas.
Sejurus selepas acara itu tamat, Lee Min-jung telah berkongsi foto reunion bersama Kim Bum di Instagram miliknya. Dia turut menulis kapsyen,

Saya jumpa F4 Kim Bum di acara Montblanc. Langit semuanya berwarna.

Kemudian, Kim Bum meninggalkan komen di entri yang sama,

Lama tak berjumpa, Ha Jae-kyung.
Untuk pengetahuan, “Boys Over Flowers” ialah drama yang ditayangkan pada 2009, mengisahkan tentang cinta seorang gadis yang terjerat dalam kehidupan sekumpulan lelaki muda kaya yang diberi nama ‘F4’ di sekolah menengah swasta. Lee Min-jung memainkan watak Ha Jae-kyung, tunang kepada Gu Jun-pyo (Lee Min-ho), dan Kim Bum merupakan salah seorang ahli F4, So Yi-jeong.
Rindu nak tengok drama ni!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

13 Tahun Selepas ‘Boys Over Flowers’, Kim Bum & Lee Minjung Reunion Bersama


Selepas kejayaan “The Glory”, Cha Joo-young terus menujukkan bakat lakonan menerusi drama seperti “The Heavenly Idol” dan drama mingguan terbaru KBS iaitu “The Real Has Come”.

ARTIKEL BERKAITAN
"Mata Saya Di Dadanya.." - Kim Hieora Kongsi Kisah Di Sebalik Tabir 'The Glory' Dek Badan Seksi Cha Jooyoung

Untuk drama panjang ini, Cha Joo-young membawa watak Jang Se-jin iaitu anak kepada ketua staf NX Group dan menanam impian untuk memasuki keluarga kaya itu dengan mengahwini rakan baiknya, Gong Tae-kyung (Ahn Jae-hyun).
Dalam episod pertamanya, drama ini memperkenalkan setiap watak utamanya termasuklah Jang Se-jin yang sedang bersedia untuk menakluki keluarga NX Group dan menolak lamaran Kim Jun-ha (Chung Hee-jae), lelaki yang sudah sekian lama mengejarnya meskipun mempunyai kekasih iaitu Oh Yeon-doo (Baek Jin-hee).

Semasa merancang lamaran istimewa buat Jang Se-jin, kecurangan Kim Jun-ha dikesan oleh Oh Yeon-doo dan wanita itu meminta mereka berpisah. Tenggelam dengan kemarahan, Oh Yeon-doo kemudiannya menconteng kereta yang disangka kepunyaan lelaki tersebut dengan pelbagai perkataan seperti ‘Kereta ini dinaiki pencurang’, ‘Dia suka wanita berdada besar’, ‘Hidup bahagia dengan SJ’ dan lain-lain.

Walaupun nampak ringan, namun ada segelintir penonton yang kesal kerana perkataan mengenai fizikal Cha Joo-young digunakan dalam babak berkenaan.

Kata mereka,
Aduh kenapa..

Hye-jeong (nama watak Cha Joo-young dalam ‘The Glory’) sama sahaja di sini pun..

Apa lah ‘wanita berdada besar..’

Lakonan Chung Hee-jae dan Cha Joo-young sangat best!

Untuk pengetahuan, “The Real Has Come” membawa kisah wanita dan lelaki bujang yang mengikat kontrak palsu bersama dan mereka kemudiannya melalui fasa percintaan, kehamilan, kelahiran dan penjagaan anak bersama.
Hmmm..
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBEROSEN

“Wanita Berdada Besar..” – Deskripsi Watak Cha Jooyoung Dalam ‘The Real Has Come’ Dipersoal


Nampaknya, Lee Ji-ah telah meluahkan rasa gembiranya ketika ditawarkan untuk berlakon dalam drama aksi “Pandora: Beneath The Paradise”.

ARTIKEL BERKAITAN
Kisah Balas Dendam, Lee Jiah Kongsi Sebab 'Pandora: Beneath The Paradise' Berbeza

Terbaru, para pelakon dari drama “Pandora: Beneath The Paradise” telah melakukan sidang media secara talian. Antara pelakon yang menghadiri sidang media tersebut adalah Lee Ji-ah, Lee Sang-yoon, Jang Hee-jin dan ramai lagi.
Sedikit sinopsis untuk drama ini, “Pandora: Beneath The Paradise” ialah kisah balas dendam tentang seorang wanita yang menyedari bahawa kehidupannya bukanlah sempurna seperti yang dilihat.

Dalam sesi sidang media itu, Lee Ji-ah berkata bahawa dia sangat suka watak yang diberikannya itu,

Saya sangat menyukai berlakon dalam drama aksi sehingga saya teruja ketika sesi pemilihan. Sebenarnya, saya berasa gembira ketika melakukan penggambaran tersebut dan saya sudah bersedia untuk cedera.
Menurut pelakon itu, dia pergi bersenam untuk menguatkan badannya demi menjayakan babak aksi yang diberikan.
Oleh kerana watak saya adalah seorang pembunuh yang dibesarkan dengan senjata pembunuh, saya perlu menguatkan badan saya dan saya juga membuat abs, jadi saya perlu bersenam.
Tambahnya lagi, dia perlu mengekalkan badan yang langsing dan ramping untuk beraksi serta harus menghilangkan 5 hingga 6KG berat badan.
Untuk maklumat, “Pandora:Beneath The Paradise” akan ditayangkan pada 11 Mac ini. Nantikan okay!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERWikitree

“Hilang 6kg Berat Badan”-  Lee Jiah Kongsi Persiapan Buat Drama ‘Pandora: Beneath The Paradise’


BOL4, atau turut dikenali sebagai BOLBBALGAN4, telah mencipta rekod baharu bagi muzik video mereka di YouTube!
Pada 20 Januari, muzik video BOL4 untuk lagu hit mereka “Some”, telah melepasi 100 juta tontonan di YouTube, menjadikan ia muzik video pertama mereka yang berjaya capai hingga ke tahap ini.

Lagu “Some” ini asalnya telah dikeluarkan pada 28 September 2017, bermakna lagu itu mengambil masa lebih empat tahun, tiga bulan dan 22 hari untuk mencapai kejayaan ini.

Tahniah BOL4! Lagu ni memang comel kan.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYouTube

‘Some’ Jadi Muzik Video Pertama BOLBBALGAN4 Capai 100 Juta Tontonan Di YouTube


Menjadi idaman ramai sejak menjadi hos festival muzik satu ketika dahulu, akhirnya Yoo-na Girls’ Generation dan Jun-ho 2PM akan bergandingan dalam drama “King The Land”.

ARTIKEL BERKAITAN
"Saya Terima Kekuatan" - Sambut Hari Jadi Ke-33, Yoona Luah Rasa Syukur Pada Peminat

Untuk pengetahuan, siri JTBC yang turut ditayangkan di Netflix ini membawa kisah seorang pewaris kaya Gu-won serta staf hotel Cheon Sa-rang yang bertemu di hotel milik keluarga lelaki itu dan melalui kesusahan bersama sebelum jatuh cinta dengan satu sama lain.
Dalam sebuah sidang media rasmi bersama pelakon siri itu, Yoon-a dan Jun-ho menjawab pelbagai soalan berkenaan “King The Land” selain turut mendedahkan reaksi ahli kumpulan 2PM dan Girls’ Generation selepas mendapat tahu bahawa mereka berlakon bersama.

Jelas Jun-ho,

Mereka tak berkata apa. Apabila mencapai tahap pengalaman sebegini, kami semua sibuk menjalani kehidupan masing-masing. Apabila melihat klip teaser, mereka bergurau dan bertanya jika saya benar-benar ke tempat kerja dengan payung terjun.
Jawab Yoon-a pula, ahli Girls’ Generation kerap bertanya tentang siri itu,
Mereka cakap ‘Saya nak tonton nanti’ dan ‘ Bila ianya akan keluar?’ kerana penggambaran sudah lama tamat. Mereka kerap bertanya, ‘Penggambaran masih berjalan ke?’
Dalam pada itu, tonton dua episod “King The Land” setiap minggu di Netflix bermula 17 Jun ini.
Nampak tak perbezaan reaksi lelaki dan perempuan?
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNewsen

Terajui ‘King The Land’ Bersama, Yoona & Junho Kongsi Reaksi Ahli 2PM & Girls’ Generation


Sudah sekian lama tidak menyerikan skrin televisyen penonton K-Drama, sudah semestinya ramai yang dah tak sabar nak tengok drama lakonan Song Hye-kyo kan?
“Now We Are Breaking Up” menceritakan kisah Ha Young-eun iaitu seorang pengurus bagi pasukan pereka di sebuah syarikat fesyen. Watak tersebut digambarkan sebagai seorang yang realistik dan dingin namun bijak serta mementingkan keselamatan berbanding benda lain. Meskipun sudah berusia 38 tahun, Ha Young-eun terkenal kerana sentiasa menjaga badannya dan mengikuti trend semasa bagi mengekalkan awet muda selain rupa yang menawan. Wanita ini juga sangat teliti dalam mendapatkan ganjaran daripada kerjanya sendiri dan tidak mempunyai masa untuk menangis kerana lelaki.

Drama ini akan ditayangkan menerusi slot Jumaat-Sabtu pada November nanti selepas “One The Woman” menamatkan tayangan.

Terujanya nak tengok gandingan Jang Ki-yong dan Song Hye-kyo!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Diterajui Song Hyekyo & Jang Kiyong, ‘Now We Are Breaking Up’ Mula Tayang November Ini


Selepas membintangi drama “Kairos”, hubungan antara Lee Se-young dan Ahn Bo-hyun nampaknya masih kekal rapat sehingga kini.

ARTIKEL BERKAITAN
Ahn Bohyun Dilamar Sertai Shin Hyesun Dalam Drama Adaptasi Webtoon 'See You In My 19th Life'

Bagi yang belum tahu, Lee Se-young dan Ahn Bo-hyun pernah muncul bersama dalam drama “Kairos” sebelum ini, iaitu sebuah siri thriller fantasi yang merentasi masa.
Terbaru pada 21 Ogos, Ahn Bo-hyun telah berkongsi foto dirinya bergambar di hadapan trak kopi, yang dihantar oleh Lee Se-young buatnya di set drama “See You In My 19th Life”.

Pelakon itu meluahkan rasa syukurnya kepada Lee Se-young dengan menulis kapsyen,
Lee Se-young adalah yang terbaik. Dia hanya yang terbaik.

Sepanduk pada trak kopi itu ditulis,
Saya menyokong kakitangan dan pelakon ‘See You In My 19th Life’!
Sekadar info, dalam “See You In My 19th Life”, Ahn Bo-hyun akan memegang watak utama lelaki sebagai Moon Se-ha, anak kepada seorang konglomerat yang mengalami kecacatan dan trauma selepas kemalangan kereta yang melibatkan cinta pertamanya.
Sama-sama kita nantikan tayangan drama ini!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERMy Daily

Rakan Dari ‘Kairos’, Lee Seyoung Sokong Ahn Bohyun Di Set ‘See You In My 19th Life’


Lee Dongwook dah nak hampir usia 40 tahun pun masih lagi menjadi kegilaan ramai wanita tak kiralah muda mahupun tua! Dengan sosok badan yang tinggi lampai dan kulit yang putih bersih, lelaki itu ternyata merupakan antara pelakon lelaki Korea yang tampan.
Bagi melihat dengan lebih mendalam mengenai latar belakang pelakon lelaki itu, satu ujian DNA telah dilakukan menerusi rancangan bual bicara “Because Lee Dongwook Wants to Talk” yang dikelolakannya. Bukan kaleng-kaleng tau, sebabnya ujian itu telah dijalankan oleh seorang profesor dalam bidang perubatan forensik daripada Universiti Kebangsaan Seoul!

Menurut profesor itu, selepas diuji, genetik ayah Lee Dongwook menunjukkan bahawa ianya adalah tipikal keturunan Korea. Yang mengejutkan ialah apabila keturunan ibu Lee Dongwook menunjukkan bahawa dia sebenarnya mempunyai genetik orang Siberia! Lelaki itu terkejut gila apabila mendengarkan keputusan tersebut.

Adakah saya orang Siberia?!

Profesor tersebut menjelaskan bahawa dia adalah orang Korea namun begitu yang genetik ini hanya muncul dalam 1% rakayat Korea sahaja. Katanya lagi, genetik ini dijumpai dalam kumpulan Koryaks dan Khakassians di Siberia. Lee Dongwook terus tertawa selepas mendengarkan penjelasan profesor perubatan forensik tersebut.

Saya rasa ibu saya adalah orang yang akan paling terperanjat apabila mengetahui mengenai hal ini! Yang saya ini orang Siberia!
Pelakon lelaki itu bertambah gembira apabila dia didedahkan bahawa usia biologinya ialah 32 berdasarkan kondisi tubuhnya. Dia yang berusia 39 tahun pada tahun ini terus berseloroh dan meminta pengurusnya menukar umurnya di profil rasmi pada semua laman portal. Suka betul Lee Dongwook!

Patutlah kacak melampau! Rupanya Lee Dongwook ada sedikit darah Siberia dalam badannya.
Sumber: SBS

Lee Dongwook Didedahkan Punyai Keturunan Orang Siberia!


Rasanya sampai sekarang, tiada siapa boleh nafikan ‘kesempurnaan’ tubuh badan Kim Jong-kook walaupun dah cecah umur 47 tahun, kan?

ARTIKEL BERKAITAN
BLACKPINK Duduki Tempat Pertama Carta Global Spotify

Dalam episod terbaru rancangan hiburan SBS, “My Little Old Boy”, Kim Jong-kook dan Heo Kyung-hwan tampil sebagai tetamu di rumah percutian “Gungshiri” untuk bercuti bersama Lee Sang-min.Namun, paling mencuri perhatian apabila Kim Jong-kook mula menanggalkan pakaiannya untuk sesi ‘tanning’ badannya. Kim Jong-kook sememangnya sangat dikenali dengan tubuh badannya yang sasa dan sihat. Sedang dia menyapu krim ‘tanning’, dia berkata sesuatu kepada Heo Kyung-hwan untuk menyakatnya,
Saya dengar awak juga dah mula ke gim?
Namun, Heo Kyung-hwan juga tidak mahu mengalah dengan Kim Jong-kook lalu dia mula menanggalkan bajunya juga untuk menayang tubuh badannya. Sebenarnya tubuh badan Heo Kyung-hwan juga sasa. Dia berkata kepada Jong-kook,

Badan awak sebenarnya sangat tidak masuk akal. Dia ini memang betul manusia ke? Badan dia lebih sasa daripada apa yang saya sangka.
Lalu, dia mula berseloroh,
Saya akan memenangi Kim Jong-kook dalam hal ini, saya juga ada tahap fleksibiliti yang baik sama seperti orang yang mengamalkan seni mempertahankan diri.
Segan lah tu… punyalah tak nak kalah dengan Jong-kook!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Chosun

“Ini Badan Manusia Ke?” – Heo Kyunghwan Kagum Lihat Badan Kim Jongkook Meski Dah 47 Tahun


Jun So-min dah bersedia nak jumpa anda menerusi sebuah drama JTBC tak lama nanti!
Ahli “Running Man” itu serta Yeom Jung-ah dan Kim Jae-hwa disahkan bakal menerajui drama tersebut.

Ianya membawa kisah cabaran tiada batas yang tidak dijangka oleh tiga wanita pencuci yang melompat ke dalam peperangan saham selepas terdengar maklumat dalaman pada suatu hari. Di antara kehidupan dan kelangsungan hidup, ia menceritakan kisah tiga pekerja pembersihan yang memegang lembing ‘melonjak ke depan’ di sebelah tangan dan ‘terdesak’ di tangan yang sebelah lagi.
Yeom Jung-ah akan membawa watak Eom Yong-mi, seorang pencucui untuk Syarikat Best Investment. Wanita itu bekerja sebagai pencuci pada hari biasa dan pengemas rumah pada hujung minggu lantas bekerja 25 jam sehari. Disebabkan dia merupakan seorang ibu yang kuat dan ketua keluarga kepada dua orang anak perempuan, dia akan memastikan mereka terjaga selagi dia berada bersama. Dia kemudiannya membuat keputusan untuk bertukar karier selepas mendapat informasi saham itu dan menganggap ia sebagai peluang untuk mengubah hidupnya.

Jun So-min akan melakonkan watak Ahn In-kyung iaitu rakan sekerja Eo Yong-mi. Wanita itu bekerja keras bagi membersihkan trak makanan kecil miliknya dan berimpian ingin mempunyai kafe bergerak sendiri pada suatu hari nanti. Dia kemudiannya terikut sekali dengan rancangan rakannya itu, namun dek personalitinya yang penakut, dia bertindak sebagai ‘brek’ ketika kenaikan peperangan saham itu.

Kim Jae-hwa pula bertanggungjawab menghidupkan watak Maeng Soo-ja, pelengkap kepada trio itu. Merupakan seorang yang baik dan peramah, dia mampu membuatkan orang yang baru dikenali 5 minit membuka seluarnya sekiranya dia mahu.
“Cleaning Up” akan menemui penonton selepas “My Liberation Day” menamatkan tayangan.
Plot macam best!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Chosun

3 Wanita Main Saham, Yeom Jungah, Jun Somin & Kim Jaehwa Sah Terajui ‘Cleaning Up’


Ingat tak kelmarin kecoh apabila Gong Hyojin dikatakan biadab kerana merayu peminatnya tidak memuat naik lagi klip daripada mana-mana dramanya lagi. Tidak pasti punca sebenar disebalik permintaannya itu, tetapi ternyata ramai netizen yang memarahinya kerana dianggap lupa diri dan tidak menghargai usaha peminat tegarnya.

Selepas dibanjiri dengan kritikan orang ramai, pelakon wanita itu telah memuat naik penjelasan disebalik insiden tersebut di laman Instagramnya.
Saya tiada niat buruk semasa meninggalkan komen itu. Pertama sekali, saya minta maaf kepada pemilik akaun tersebut termasuklah kepada semua yang terluka. Saya menghargai setiap naskhah lakonan saya, termasuklah semua yang menyukainya. Saya cuma malu dengan lakonan amatur pada masa lalu. Saya harap awak tak salah faham. Jadi berhentilah marah. Tolonglah.

Selepas melihatkan permohonan maaf Gong Hyojin, peminat yang memuat naik sedutan video itu turut meninggalkan komen kepada pelakon kegemarannya tersebut.
Cik Gong Hyojin yang saya sayangi! Pertama sekali, saya minta maaf. Saya sedih dan rasa bersalah kerana akaun sayalah yang menyebabkan isu ini menjadi semakin serius. Saya faham komen awak tanpa salah faham dan saya akan menyokong awak dengan cara yang disukai awak. Dan apabila saya tutup sementara akaun ini, saya berharap ia tidak akan terus menjadi teruk. Saya bercakap tentang hal ini kerana ramai peminat lain sepertinya salah faham. Saya adalah peminat setia awak, dan saya akan terus menyokong awak sehingga awak menang ‘Anugerah Utama’ lagi meskipun selepas 20 atau pun 40 tahun lagi. Sekali lagi saya ingin meminta maaf di atas masalah ini yang memberi kesan kepada awak dan juga para peminat.

Jadinya Gong Hyojin sebenarnya malu dengan lakonannya semasa awal berlakon bukannya dia tidak menghargai drama tersebut. Nasib baiklah perkara ini diselesaikan dengan baik. Semoga Gongvly terus tunjukkan lagi lakonan yang lebih baik pada masa hadapan!
Sumber: Soompi

“Saya Malu Dengan Lakonan Amatur Dulu” – Dikecam Halang Imbau Drama Lama, Gong Hyojin Beri Penjelasan


Saban episod, “Taxi Driver 2” pastinya tidak gagal menyampaikan pelbagai kes yang membuatkan darah ramai penonton menggelegak.

ARTIKEL BERKAITAN
'Taxi Driver 2' Atasi Rekod Rating Terbaik Musim Pertama

Terbaru, siaran episod ke-12 drama SBS itu berjaya merekodkan rating tertinggi sepanjang tayangan sebanyak 18.3% bahkan kawasan Seoul mencapai purata rating sebanyak 19.4%.
Kes kali ini nyata menjadi bualan ramai dek persamaan dengan isu dunia realiti yang pernah berlaku beberapa tahun lalu di Seoul. Ianya bermula apabila Kim Do-ki (Lee Je-hoon) telah menyaksikan jenayah berat semasa menyamar sebagai pengawal keselamatan di kelab Black Sun dan disyaki mempunyai kaitan dengan Oh Ha-joon (Shin Jae-ha).

Dek nama yang seakan sama dengan skandal Burning Sun yang berlaku pada 2019, penonton menebak episod ini menyasarkan isu berkenaan yang mengejutkan Korea dek pelbagai jenayah yang berlaku termasuklah pelacuran, penggelapan wang, rasuah pihak polis, salah guna dadah dan banyak lagi.

Malah kes ini yang turut berkaitan dengan salah laku merakam hubungan seksual wanita tanpa kebenaran turut melibatkan beberapa selebriti seperti bekas ahli BIGBANG, Seungri di mana dia juga merupakan salah seorang pengarah di kelab berkenaan. Malah nama Victory yang digunakan watak di dalam episod “Taxi Driver 2” ini dikatakan turut ditujukan buat bekas idola tersebut memandangkan namanya dalam bahasa Korea memberikan maksud yang sama.

Walau bagaimanapun, ia hanyalah tebakan penonton sahaja memandangkan kes jenayah di kelab merupakan satu kejadian yang normal dan biasa dilihat di Korea.
Apa kata korang?
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERMy Daily

Capai Rating Tertinggi, Episod Baru ‘Taxi Driver 2’ Sasar Kes Seungri & Skandal Burning Sun?


Pada pagi ini, Kim Tae-ri dilaporkan bakal menerajui drama garapan Kim Eun-hee iaitu “The Devil”.

ARTIKEL BERKAITAN
Kim Taeri Dilamar Terajui Drama SBS 'The Devil'

Nampaknya nama Gong Yoo pula disebut sebagai hero yang bakal menghiasi drama berkenaan, menurut laporan dalam industri.

Sebelum ini, pihak Kim Tae-ri mengesahkan bahawa mereka ada menerima tawaran tersebut dan sedang menelitinya namun tiada apa yang disahkan lagi.
Dalam pada itu, komen agensi Gong Yoo pula,

Ia merupakan antara beberapa projek yang diterimanya.
Dikhabarkan “The Devil” akan menemui penonton pada 2022.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERHankyung

Gong Yoo Dilamar Terajui Drama ‘The Devil’ Bersama Kim Taeri


Pada 24 Mei, sidang akhbar bagi filem “The Witch: Part 2. The Other One” telah diadakan.

ARTIKEL BERKAITAN
"Saya Terkejut & Bersyukur" - Tewaskan 1408 Calon, Shin Siah Ulas Watak Dalam 'The Witch 2'

Untuk pengetahuan, pelakon utama bagi filem ini iaitu Shin Si-ah akan memainkan watak sebagai ‘The Girl’, yang muncul ke dunia buat kali pertama selepas bangun di makmal penyelidikan rahsia.
Umum pasti mengetahui, bahawa Kim Da-mi sebelum ini telah mendapat perhatian hebat daripada penampilannya dalam bahagian pertama filem “The Witch”. Apabila ditanya sama ada dia tertekan kerana dibandingkan dengan Kim Da-mi, Shin Si-ah berkongsi pendapat jujurnya,

Kim Da-mi unnie berlakon dengan sangat baik, jadi saya merasakan banyak tekanan.

Shin Si-ah turut mendedahkan bahawa Kim Da-mi memberinya banyak nasihat. Dia bercerita sambil tersenyum,

Dia membelikan saya makanan yang lazat. Dia memberitahu saya, ‘Si-ah, awak sedang melakukan yang terbaik’. Ia melegakan dan membuatkan saya berasa tenang.
Bagi yang belum tahu, “The Witch 2: The Other One” ialah filem aksi tentang apa yang berlaku apabila pasukan berbeza mengejar ‘The Girl’, yang terselamat bersendirian dan melarikan diri dari institut penyelidikan rahsia yang dahsyat, untuk tujuan yang berbeza. Ianya akan dibintangi oleh Shin Si-ah dan Park Eun-bin serta Kim Da-mi dan Lee Jong-suk akan membuat penampilan istimewa.
Sweet kan Kim Da-mi.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

“Dia Belikan Saya Makanan..” – Shin Siah Kongsi Kim Dami Beri Sokongan Buat ‘The Witch 2’


Sering tampil dengan personaliti yang ceria namun, perkongsian Jessi baru-baru ini di Instagram telah membuat peminat khuatir.

ARTIKEL BERKAITAN
"Awak Baik" - Muat Naik Foto Bersama, Peminat Mahu Jessi & Afgan Berkolaborasi

Pada 26 September, Jessi telah berkongsi satu foto di Instagram Story yang menunjukkan selebriti itu mendapatkan IV Drip, dengan jarum dimasukkan ke lengannya.
Bagaimanapun, Jessi tidak menulis apa-apa kapsyen atau kenyataan tentang apa yang berlaku, membuat peminat tertanya-tanya soal kesihatannya.

Untuk pengetahuan, pada April lalu, Jessi juga pernah memuat naik foto yang sama ketika dia sedang menerima IV Drip, menambah kerisauan peminat tentang keadaan kesihatannya kini.

Sekadar info, Jessi telah meninggalkan agensi P NATION pada Julai lepas dan tidak bernaung di bawah mana-mana syarikat setakat ini.
Semoga kesihatan Jessi baik-baik sahaja..
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWiki Tree

Kerap Dapatkan IV Drip, Peminat Risau Dengan Kesihatan Jessi Kini


Ada tak yang suka tengok drama Korea yang tak menekankan elemen romantik langsung? Maknanya cerita itu dipenuhi dengan misteri dan bertemakan thriller? Antara contoh drama yang mengangkat tema ini ialah “Strangers From Hell”, “The Priest”, “Voice” dan banyak lagi. Anda tahu tak ada lagi satu drama thriller baru yang best sedang ditayangkan di OCN?

Sinopsis
Cerita ini mengisahkan tentang Jo Taesik (Lee Minki) yang merupakan seorang detektif yang bercita-cita tinggi tapi kini mahukan kehidupan yang lebih senyap dan normal. Disebabkan itu, dia telah berpindah ke balai polis terpencil di sebuah perkampungan kecil yang tidak mempunyai ramai penduduk. Semasa di sana, dia telah ditugaskan untuk mengendalikan kes kematian seorang ahli parlimen iaitu Kim Seungcheol. Walaupun dikatakan kematiannya disebabkan oleh kemalangan jalan raya, tetapi Jo Taesik merasakan bahawa kes itu tidak diselesaikan secara telus. Lebih mengejutkan apabila menantu kepada ahli parlimen itu kemudiannya hilang.

Kim Seohee (Lee Yooyoung) adalah anak bongsu kepada ahli parlimen tersebut dan suaminya kini juga telah menghilangkan diri. Disebabkan berkahwin atas dasar kepentingan keluarga, rumah tangga mereka tidaklah begitu aman. Bagi mencari keadilan untuk kematian ayahnya dan mencari suaminya yang hilang, wanita itu telah menjadi seorang ahli parlimen.

Titik penting dalam “The Lies Within”
Kisah ini bermula apabila suami Kim Seohee telah hilang sehari selepas kematian ayahnya. Cerita sebenar telah berjaya disembunyikan oleh ramai orang biasa yang tidak berani untuk membuka mulut. Setiap episod bakal membongkar rahsia yang disimpan rapi oleh mereka satu persatu.
Lee Yooyoung juga menjelaskan, “Saya berharap anda akan mendalami situasi yang dialami oleh Kim Seohee dan insiden lain yang berlaku selepasnya.” Lee Minki yang membawa watak seorang detektif yang berusaha keras bagi menyelesaikan kes ini menyatakan, “Tapak tangan anda akan berpeluh kerana terlalu ingin tahu mengenai perkembangan plot drama ini.”

Seo Hyunwoo turut menambahkan lagi misteri kepada drama “The Lies Within” apabila dia menjelaskan bahawa setiap daripada watak ini ada menyimpan rahsia mereka sendiri.
Kesemua pelakon yang dipilih untuk menjayakan drama ini adalah sangat hebat dalam membawa watak mereka. Walaupun skripnya agak susah dan mencabar tetapi mereka semua mampu melakonkannya.
Tak sabarnya nak tengok! Walaupun beberapa episod baru ditayangkan tetapi nampak macam best je!
Sumber: Soompi

Drama Thriller-Misteri ‘The Lies Within’ Buktikan Bahawa Semua Orang Ada Rahsia Sendiri


Lama kan Kang So-ra meninggalkan dunia lakonan selepas mendirikan rumah tangga dan melahirkan anak?
Terbaru, wanita itu dilaporkan bakal menerajui sebuah drama baru bertajuk “Can We Be Strangers” di platform penstriman.

Respon agensinya,
Kang So-ra sedang meneliti projek comebacknya kini.

Belum disahkan lagi, “Can We Be Strangers” yang diarahkan oleh pengarah filem “Secret Zoo” yang turut pernah diterajuinya merupakan antara tawaran yang diterima.
Dalam pada itu, jelas agensinya,

Dia sedang memberi fokus kepada penjagaan anak, namun sentiasa meneliti tawaran yang diterima dan kami sedang melihatnya daripada pelbagai sudut.
Sama-sama kita tunggu projek comeback Kang So-ra!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERDispatch

Selepas 10 Bulan Jadi Ibu, Kang Sora Dilamar Terajui ‘Can We Be Strangers’


Mesti ramai peminat filem Korea di Malaysia ini kan? Berita baik untuk anda kerana Kedutaan Korea di Malaysia telah menganjurkan Festival Filem Korea 2019 dengan kerjasama bersama GSC Mid Valley!
Kalau anda nak tahu, terdapat 5 filem yang bakal ditayangkan bermula daripada 21 sehingga 24 November ini. Yang paling bestnya, anda boleh menonton semua filem ini secara percuma sahaja. Wow!

Disebabkan free of charge, adalah sedikit syaratnya bagi melayakkan anda mendapat tiket filem-filem Korea tersebut. Senang sahaja! Anda hanya perlu mencetak atau screenshot artikel “Festival Filem Korea 2019” dalam mana-mana penerbitan, posting atas talian ataupun menerusi saluran digital GSC. Anda layak menerima 2 tiket selepas menunjukkan bukti tersebut di kaunter GSC Mid Valley sejak daripada 20 November lagi.
Tiket hanya akan diberikan dengan konsep ‘siapa cepat, dia dapat’ dan stok tiket akan diberikan sehingga habis.

Anda mesti nak tahu, filem Korea apa yang dipilih untuk tayangan di festival ini kan? Nah, senarai penuh sekali dengan sinopsis setiap filem!
Secretly, Greatly (2013)

Tiga orang ejen Korea Utara telah berjaya menyeludup masuk ke dalam selatan Korea. Namun begitu, misi yang diterima mereka menyebabkan situasi itu menjadi kelakar. Mereka terpaksa berlakon menjadi orang bodoh, bintang rock dengan rambut pelik dan pelajar biasa. Situasi itu bagaimanapun menyebabkan mereka bertiga menjadi rakan baik. Pun begitu, mereka menerima arahan daripada Korea Utara untuk membunuh diri sendiri dan menyebabkan ketiga-tiga mereka mula mempersoalkan kesetiaan kepada negara sendiri buat pertama kalinya.
Pelakon: Kim Sohyun, Lee Hyunwoo, Park Kiwoo
Kundo: Age of Rampant (2014)

Mengisahkan pada hari-hari akhir zaman Joseon di mana disebabkan oleh ketamakan orang atasan telah mengakibatkan kepada kemiskinan dan kematian. Sekumpulan penyamun dengan nama KUNDO telah bangkit dan melawan pihak ini dengan mencuri daripada yang kaya dan memberikannya kepada yang miskin. Dalam sebuah era di mana nasib seseorang ditentukan semasa kelahirannya tetapi KUNDO telah merisikokan nyawa mereka bagi menegakkan keadilan untuk orang miskin dan teraniaya.
Pelakon: Kang Dongwon, Ha Jungwoo, Ma Dongseok, Cho Jinwoong, Lee Sungmin
The Road Called Life (2014)

Filem animasi ini mebawa tiga kisah dongeng yang popular di Korea iaitu “When the Buckwheat Flowers Bloom”, “Spring Spring” dan “A Lucky Day”.
The Classified Files (2015)

Seorang gadis bernama Eunjoo telah hilang di Busan pada tahun 1978. Disebabkan tiada berita mahupun interaksi dengan penculik, polis menganggap bahawa dia sudah mati. Ibu Eunjoo yang terdesak telah meminta bantuan seorang penilik nasib, Kim Joongsan dan dia menyatakan bahwa anaknya itu masih hidup dan mereka perlu meminta pertolongan detektif veteran iaitu Gong Gilyong. Walaupun sedikit skeptikal, detektif itu tetap menerima kes itu. Apabila telahan Joongsan dalam siastan itu berhasil, Gilyong mula mempercayai kuasa psikiknya, lantas mereka berdua mula bekerjasama bagi membawa Eunjoo pulang ke rumah.
Pelakon: Kim Yoonseok, Yu Haejin
Wonderful Nightmare (2015)

Yeonwoo merupakan seorang peguam yang berjaya namun disebabkan oleh kemalangan automobil, dia telah disahkan koma. Wanita itu bagaimanapun telah bangun di syurga dan mendapati bahawa kematiannya adalah disebabkan oleh kesalahan orang akhirat dan sebenarnya seorang wanita tua dengan nama yang sama dengannya yang sepatutnya mati. Bagi menyembunyikan kesalahan itu, Yeonwoo telah meminta untuk hidup sebagai wanita lain iaitu seorang suri rumah yang juga telah terbunuh tanpa sengaja selama sebulan. Permintannya itu mendapat keizinan dan dia mulakan kehidupan sebagai seorang isteri kepada seorang pekerja kerajaan biasa, ibu kepada seroang remaja yang menyusahkan dan juga ibu kepada kanak-kanak berusia 6 tahun yang matang. Selepas menjalani kehidupan itu, Yeonwoo mendapati bahawa dirinya telah berubah menjadi seorang yang lain dan dia terpaksa menghadapi cabaran yang tidak pernah dilaluinya sebelum ini.
Pelakon: Song Seungheon, Uhm Junghwa, Ra Miran, Seo Shinae
Disertakan sekali jadual tayangan bagi kelima-lima filem itu sepanjang festival ini berlangsung.

Jangan lupa untuk serbu GSC MId Valley daripada 21 November sehingga 24 November ini! Cepat-cepat!
Sumber: GSC

5 Filem Ditayangkan Di Festival Filem Korea 2019, Dapatkan Tiket Percuma Di GSC Mid Valley Sekarang!


Ramai kan yang dah tak sabar nak saksikan gandingan antara Han So-hee dan Park Hyung-sik?
Terbaru, “Soundtrack #1” disahkan bakal bersiaran menerusi laman Disney+ bermula Mac ini.

Ia merupakan drama muzik romantik mengenai seorang wanita dan lelaki yang sudah 20 tahun berkawan. Pun begitu, perasaan keduanya meula berubah apabila mereka tinggal sebumbung selama 2 minggu.

Park Hyung-sik akan berlakon sebagai Han Sun-woo, seorang jurugambar yang sedang menaik dan kurang bercakap namun mempunyai personaliti yang baik. Han So-hee pula bakal berlakon sebagai Lee Eun-soo, seorang penulis lirik yang menyeronokkan dan jujur lantas tidak takut untuk menyuarakan apa yang yang terbuku di dalam hati.
Bakal dihiasi dengan pelbagai runut bunyi yang mendayu, “Soundtrack #1” ternyata menaikkan jangkaan ramai apabila beberapa penyanyi OST untuknya didedahkan baru-baru ini iaitu terdiri daripada Kyuhyun, Park Bo-ram dan Davichi.

Sama-sama kita nantikan!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Gandingan Romantik Park Hyungsik & Han Sohee, ‘Soundtrack #1’ Tayang Di Disney+ Pada Mac Ini


Kalau korang tengok Joo Jong-hyuk, mesti ada terbayang selebriti lain kan?

ARTIKEL BERKAITAN
"Yang Sechan & Song Jihyo Bercinta Ke?" - Komen Pelik Ini Buat Penonton 'Running Man' Marah

Selepas popular dengan drama “Extraordinary Attorney Woo”, pelakon tersebut menerima jemputan dari pelbagai projek termasuklah temuramah bersama majalah popular.
Termasuklah bersama majalah Harper’s Bazaar Korea baru-baru ini di mana dia menajwab banyak soalan peminat termasuklah mengenai raut wajahnya yang dikatakan seiras pelawak Yang Se-chan.

Apabila ditanya sama ada dia mengetahui tentang satu meme yang membandingkan wajahnya dan ahli “Running Man” itu, jawabnya,

Saya sudah banyak kali menontonnya, sampai terasa seperti dia abang saya. Yeah, memang ada persamaan.

Dia kemudiannya turut menghantar mesej video buat lelaki tersebut,
Suatu hari nanti, saya mahu memeluk awak jika kita bertemu. Saya sangat bertuah kerana mendengar awak dan saya seiras. Saya sayang awak.
Sama tak korang?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYouTube

“Saya Sayang Awak” – Joo Jonghyuk Ulas Wajah Disamakan Dengan Yang Sechan


Pelakon wanita di Korea lebih sinonim dengan penampilan rambut panjang, mungkin kerana ianya nampak lebih feminin.

ARTIKEL BERKAITAN
"Rambut Akan Tumbuh Juga Nanti" - Song Jihyo Jawab Kontroversi Rambut 'Shortcut'

Sama seperti Song Ji-hyo yang boleh dikatakan menyimpan rambut mengurai panjang sejak daripada awak kariernya.
Walau bagaimanapun, ahli “Running Man” itu yang sudah menjangkau usia 40-an nampaknya mahukan sesuatu yang baru untuk tahun ini apabila dia memilih untuk memotong rambutnya ala ‘boyish’.

View this post on Instagram

A post shared by 송지효(Song Ji Hyo) (@my_songjihyo)

Tindakan wanita itu nyata mengejutkan ramai termasuklah peminatnya sendiri sehingga menyebabkan jurugaya yang bertugas menata rias penampilannya turut menerima kritikan. Pun begitu, Song Ji-hyo tampil bangga dengan gaya baru itu dan mengakui bahawa ia merupakan pilihan yang dibuatnya sendiri tanpa sebarang paksaan.

Selepas beberapa bulan kini, kritikan yang ditaburkan pada awalnya semakin surut dan digantikan dengan pelbagai pujian dek rambut pendek itu yang kelihatan sesuai dengan wajah Song Ji-hyo.

View this post on Instagram

A post shared by 송지효(Song Ji Hyo) (@my_songjihyo)

Bahkan gaya ‘carefree’ yang ditonjolkan pelakon wanita itu di Instagram miliknya membuatkan ramai gembira dengan perubahan Song Ji-hyo.
Dia semakin cantik.

Suka melihat gaya Song Ji-hyo.

Awak nampak gembira sejak kebelakangan ini, terus kekal bahagia.

Comel sangat.

Gaya rambut itu sangat sesuai dengannya.
Song Ji-hyo gaya rambut macam mana pun, tetap menawan!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInstagram

“Dia Makin Cantik” – Awalnya Dikritik, Rambut Pendek Song Jihyo Kini Dipuji Ramai


Siap sedia semua untuk saksikan gandingan Kang Ha-neul dah Jung So-min dalam filem “30 Days”!

ARTIKEL BERKAITAN
Kang Haneul Tolak, Seo Inguk & Park Sodam Dilamar Terajui Drama 'Death's Game'

Untuk pengetahuan, Kang Ha-neul dan Jung So-min akan membawa watak suami isteri yang tidak bahagia dalam filem komedi romantik “30 Days”, mengikuti pasangan yang pernah menjalinkan cinta yang hangat, tetapi kini di ambang perceraian selepas pergaduhan yang berlaku.
Dalam filem ini, Kang Ha-neul akan membawa watak sebagai Noh Jung-chul, yang hilang ingatan dalam kemalangan 30 hari sebelum berakhirnya perkahwinannya yang telah dijadualkan. Manakala Jung So-min pula akan berperan sebagai isteri kepada Noh Jung-chul, Hong Na-ra.

Terbaru, pasukan produksi telah mengumumkan bahawa filem berkenaan telah pun menamatkan penggambaran pada 10 Februari lalu. Ketika sesi temu bual selepas menamatkan penggambaran filem itu, pelakon lelaki itu berkongsi,
 Semasa di set, saya sangat gembira sehingga saya menantikan penggambaran pada hari berikutnya. Saya percaya ia akan menjadi filem yang membawa ketawa kepada penonton.

Luah Jung So-min pula,
Saya rasa saya dapat mencuba pelbagai perkara kerana pengarah membenarkan saya berlakon dengan bebas dan selesa.
Sama-sama kita nantikan tayangan filem “30 Days” ini!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERStar News

Kang Haneul & Jung Somin Jadi Suami Isteri, Filem ’30 Days’ Tamat Penggambaran


Walaupun dibanjiri dengan komen positif, namun “Extraordinary Attorney Woo” tanpa sengaja terpalit kritikan.

ARTIKEL BERKAITAN
Pihak Produksi & Pelakon 'Extraordinary Attorney Woo' Bakal Diberi Ganjaran Patung Paus Emas

Dalam salah satu episod “Extraordinary Attorney Woo”, ada babak menggambarkan orang kampung cuba melindungi Sodeok-dong dan sebatang pokok ‘hackberry’ berusia 500 tahun turut muncul di dalamnya.
Disebabkan oleh kepopularitian drama tersebut, lokasi yang memaparkan pokok berkenaan telah menjadi tumpuan ramai kini. Bahkan kawasan Kampung Dongbu, Bukbu-ri, Daesan-myeon, Uichang-gu, Changwon-si itu sesak dek dikerumuni peminat.

Walau bagaimanapun, penduduk yang tinggal di sekitar perkampungan itu sepertinya tidak mampu menahan perasaan dek kesesakan akibat sampah-sarap yang ditinggalkan bersepah. Kata penduduk,

Sila kutip sampah anda selepas selesai melihatnya. Orang tua dan penduduk kampung mengalami waktu yang sukar kerana perlu membersihkannya.
Daripada foto yang dimuat naik di laman komuniti, dapat dilihat banyak kereta diletakkan di tepi jalan sepanjang sawah padi di Kampung Dongbu. Malah laporan mengatakan kawasan itu dipenuhi ramai orang terutamanya pada hujung minggu.

Mendengarkan berita ini, rata-rata netizen meluahkan kerisauan mengenai ketenteraman penduduk kampung yang terganggu kerana peminat yang membanjirinya untuk menonotn pokok ‘hackberry’.
Janganlah sampai buat sepah..
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInsight

Diserbu Peminat, Kawasan Pokok ‘Hackberry’ Dalam ‘Extraordinary Attorney Woo’ Dipenuhi Sampah


Siapa sangka, sebelum bergiat dalam dunia lakonan, Kim Min-kyu pernah menjadi pelatih untuk debut sebagai idola K-Pop.

ARTIKEL BERKAITAN
Kim Minkyu Sah Terajui Drama Fantasi Romantik 'Pontifex Maximus Rembrary'

Pada 15 Jun, bintang “A Business Proposal” Kim Min-kyu telah muncul dalam program MBC “Radio Star” sebagai tetamu, di mana dia mendedahkan bahawa dia pernah menjadi pelatih idola. Kongsinya,
Saya berlatih untuk menjadi penyanyi dalam tempoh yang sangat singkat untuk menjadi ahli kumpulan.
Apabila hos dan tetamu lain bertanya kumpulan yang dia telah berlatih untuk menyertai, dia dengan rendah hati menjawab,

Saya tidak tahu sama ada saya semestinya berada dalam kumpulan itu, tetapi ada orang yang saya latih bersama-sama. Mereka SEVENTEEN. Saya hanya menjadi pelatih selama sebulan.

Dia kemudian menjelaskan sebab dia berputus asa untuk menjadi penyanyi. Kongsi Kim Min-kyu,

Saya tidak begitu mahir menyanyi sehingga boleh menjadi penyanyi, dan saya benar-benar tidak pandai menari. Saya juga mempunyai keinginan untuk berlakon yang tidak pernah hilang.
Wah! Cuba bayangkan kalau Kim Min-kyu jadi idola K-Pop.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

Kim Minkyu Dedah Pernah Jadi Pelatih Bersama SEVENTEEN


Tak lama lagi, penonton akan dapat lihat gandingan hebat antara So Ji-sub dan Kim Woo-bin dalam filem “Alien”.

ARTIKEL BERKAITAN
Kali Ke-2 Berlakon Bersama, Kim Taeri & Ryu Junyeol Kongsi Pengalaman Bekerja Untuk Filem 'Alien'

Pada 23 Jun, sidang akhbar bagi filem “Alien” bahagian pertama yang diarahkan oleh Choi Dong-hoon telah diadakan di Seoul. Pelakon Ryu Jun-yeol, Kim Woo-bin, Kim Tae-ri, So Ji-sub, Yeom Jeong-ah, Jo Woo-jin, Kim Eui-sung, dan Choi Dong-hoon turut hadir bagi berkongsi sedikit sebanyak mengenai karya itu.
Ketika temu bual, So Ji-sub berkongsi mengenai proses penggambaran filem itu, dengan berkata,

Saya dikejar alien, tetapi saya membuat penggambaran tanpa benar-benar dikejar jadi, saya terpaksa menggunakan imaginasi sendiri. Saya boleh membayangkan imej itu semasa membaca skrip untuk filem lain, tetapi saya tidak dapat melihatnya untuk ‘Alien’. Jadi, itu adalah sukar.

Kemudian, So Ji-sub turut mendedahkan bahawa rakan pelakonnya Kim Woo-bin turut memberi semangat buatnya untuk melakukan penggambaran. Jelasnya,

Apabila saya mula berasa sunyi, Woo-bin datang. Dia jauh, tetapi kami masih bergantung antara satu sama lain. Saya menggunakan perasaan itu semasa membuat filem. Jika bukan kerana Woo-bin, saya tidak akan dapat menyelesaikannya.
Mendengar itu, Kim Woo-bin turut menunjukkan rasa sayangnya kepada So Ji-sub,
Saya akan bertarung secara sunyi, tetapi kemudian seorang lelaki dengan bahu yang lebar akan datang, dan itu membuatkan saya berasa yakin dan disokong.

Dalam pada itu, “Alien” menceritakan kisah luar biasa yang berpusat di portal masa yang muncul antara Era Goryeo apabila pendekar pedang cuba mencari dan memiliki pedang misteri yang dikhabarkan, dan tahun 2021 masa kini apabila makhluk asing wujud di Bumi. Ia bakal menemui penonton di pawagam pada 20 Julai ini.
Memang kena tonton la kalau ada dua pelakon hebat ni!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBER10 Asia

So Jisub Dedah Dapat Semangat Dari Kim Woobin Untuk Penggambaran Filem ‘Alien’


Belum pun ditayangkan, filem terbaru lakonan Han Ji-min dan Nam Joo-hyuk dikhabarkan mendapa sambutan yang hangat di penggung wayang sekitar Korea.
Menurut Warner Brothers Korea, “Josée” menduduki tempat pertama dalam carta tempahan dengan 34% belian dalam data pasaran tempahan jalur lebar komputer Pertubuhan Youngjin pada 10 pagi sehari sebelum tayangannya. Malah filem itu menduduki tangga teratas di pelbagai laman wayang utama seperti CGV, Lotte Cinema, Megabox, YES24, Interpark serta laman portal Naver dan Daum.

Kalau anda nak tahu, filem ini ialah remake daripada filem Jepun pada tahun 2003 iaitu ‘Josée, The Tiger and The Fish”. Ia membawa kisah dua orang remaja di mana seorang daripadanya ialah pelajar sekolah menengah bernama Young-suk (Nam Joo-hyuk) dengan seorang gadis misteri bernama Josée.

Nampaknya ramai yang teruja nak menonton gandingan Nam Joo-hyuk dan Han Ji-min sekali lagi dalam naskhah hebat.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Filem Gandingan Nam Joohyuk & Han Jimin ‘Josée’ Top Carta Tempahan Sehari Sebelum Tayangan Perdana


Dah ready ke nak tonton musim kedua “D.P.”?

ARTIKEL BERKAITAN
'D.P.' Dipilih 'Drama Terbaik' Di 'Anugerah Baeksang 2022'

Kelmarin, siri Netflix berkenaan telah dinobat sebagai ‘Drama Terbaik’ di ‘Anugerah Baeksang ke-58’.
Bukan sahaja memberikan ucapan terima kasih buat penyokong, malah pengarah Han Jun-hee menyampaikan satu berita menggembirakan buat peminat,

Saya pelajari yang produser dan pengarah tidak bermakna apa-apa tanpa penyertaan pelakon dan staf. Saya mungkin bukan orang yang hebat, tapi saya bersyukut kerana boleh berada di sini bersama anugerah ini.

Tambahnya lagi,

Musim kedua ‘D.P.’ akan memulakan penggambaran hari ini. Kami akan merakamnya dengan baik tanpa sebarang kecederaan.
Untuk pengetahuan, siri Netflix “D.P.” membawa kisah unit khas mengejar tentera yang lari daripada kem atas pelbagai alasan dan kisah tersendiri. Ianya menerima pujian ramai kerana plot yang realistik selain membongkar sisi gelap dunia ketenteraan Korea.
Tak sabarnya!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERMy Daily

Pengarah Umum Musim Kedua ‘D.P.’ Mula Penggambaran Bulan Ini


Kai EXO telah dilantik sebagai Local Muse bagi produk kecantikan ‘YSL Beauty’!
Pada 5 Januari lepas, telah berlangsungnya acara ‘Pop-up event’ bagi pelancaran produk baru Yves Saint Laurent (YSL) Beauty ‘NEW Candy Glaze Color Balm’, yang diadakan di Atrium Square, Jamsil Lotte World Mall.

Di acara tersebut, kelihatan ramai selebriti popular seperti Lee Se-young, Ga-eul dan Yu-jin IVE, Wi Ha-joon dan juga termasuk Kai EXO. Dilaporkan bahawa ianya merupakan penampilan pertama Kai sebagai Local Muse bagi jenama kecantikan tersebut, yang mana telah mengagumkan peminat dengan kehebatan Kai, yang mempunyai jawatan tinggi bagi banyak jenama mewah.
Selain YSL Beauty, Kai juga merupakan duta global jenama Gucci dan pernah menjadi Muse Asia Pasifik pertama bagi jenama Bobbi Brown.

Tahniah Kai!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBEROpen News

Kai EXO Dilantik Sebagai Local Muse Bagi ‘YSL Beauty’


ATEEZ merupakan kumpulan penyanyi yang tidak asing lagi dalam industri muzik K-pop. Sejak debut pertama mereka pada 24 Oktober 2018, sehingga kini mereka masih memberikan persembahan dan nyanyian yang berkualiti dan bertenaga. Terbaru, mereka dikhabarkan bakal comeback pada Julai tahun ini!
Kumpulan ATEEZ yang bernaung di bawah KQ Entertainment terdiri daripada 8 orang ahli iaitu Hong-joong, Seong-hwa, Yun-ho, Yeo-sang, San, Min-gi, Woo-young, and Jong-ho. Debut pertama mereka diiringi juga dengan lagu seperti “Treasure” dan “Pirate King”. Pada 8 Julai 2019 pula, mereka menandatangani kontrak bersama sebuah syarikat rakaman USA iaitu RCA Records.

ATEEZ kini sedang mengelilingi negara-negara di Eropah dek kerana “World Tour” mereka iaitu “THE FELLOWSHIP: BEGINNING OF THE END” yang bermula di Madrid pada 23 April dan akan membawa mereka ke beberapa bandar di seluruh benua itu sehingga Mei.
Dalam pada itu, seorang peminat telah memuat naik beberapa kepingan gambar yang dikira sebagai poster untuk comeback terbaru mereka Julai ini. Kepingan poster itu dijumpai di sekitar kejiranan di Hongdae, Seoul dan juga di luar perkarangan dewan persembahan “World Tour” mereka di Madrid.

It's so iconic to make a cb announcement with qr coded posters hanging on the streets, no one can do it like ATEEZ pic.twitter.com/ePlarfgpy7
— neri ♡ 산냥이 (@csansimper) April 23, 2022

Tidak lama kemudian, peminat mula menyedari bahawa poster tersebut menjurus kepada “Unlisted Video” yang telah dimuat naik melalui akaun rasmi Youtube ATEEZ (ATEEZ). Video teaser tersebut dimuat naik pada 23 April dengan kapsyen “WAKE UP,THE WORLD”. “Hint” yang jelas dipaparkan di dalam video tersebut dimana terdapat frasa “ARE YOU THERE? IT’S TIME” itu turut dipaparkan di kepingan poster yang ditemui peminat.

Berdasarkan video tersebut, turut dipaparkan tarikh Julai 2022 yang sekali lagi meyakinkan para peminat untuk comeback mereka yang akan datang. Jadi, para peminat ATEEZ! Korang teruja tak untuk comeback kali ini? Nantikan lebih banyak informasi daripada mereka okay!
Kongsikan pendapat korang mengenai konsep comeback kali ini okay!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYoutube

ATEEZ Lancar ‘Hint’ Misteri Untuk Comeback Pada Julai Ini


Seperti biasa, “Running Man” akan berbincang mengenai pelbagai topik dalam setiap episodnya.

ARTIKEL BERKAITAN
"Kenapa Wajah Song Jihyo Semakin Pucat?" - Yoo Jaesuk

Untuk episod terbaru ini, kesemua ahli diberi peluang untuk merancang percutian yang diingini mereka dan hanya rancangan seorang sahaja yang akan dipilih di penghujung episod dengan bajet yang dimenanginya.
Semasa berbincang mengenai pelancongan yang diimpikan, Haha berkata perlahan.

Sejujurnya, saya hanya mahu ke pondok di mana-mana dan bersembang sahaja bersama ahli.

Yoo Jae-suk kemudiannya ‘mencuri’ idea itu dan berkata,

Saya baru teringat percutian seperti mana yang saya mahukan. Tak tahu di mana, tapi kita boleh duduk di rumah rehat mana-mana dan berbual.
Haha memotong perbualan itu,
Saya kan dah cakap tu tadi.
Bisik Yoo Jae-suk pada Yang Se-chan,
Suruh Haha diam.

Pada ketika itu, pihak produksi menyelitkan kapsyen yang tertulis ‘Dunia pelik di mana penjahat yang menjerit kuat’.
Menurut netizen, ayat ini digunakan secara tersirat oleh program berkenaan bagi mengkritik banyak kes buli yang berlaku sejak kebelakangan ini di mana hanya pelaku yang beria berkata namun mangsa dipaksa untuk diam.
Oh gitu..
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBEROSEN

“Dunia Pelik Di Mana..” – Sari Kata Episod Terbaru ‘Running Man’ Ini Tular, Tapi Kenapa?


Pelakon Park Seo-joon merupakan wajah depan untuk majalah Marie Claire edisi Disember!
Dalam penggambaran itu, Park Seo-joon dengan sempurna mempamerkan gaya klasik dan kasual. Dalam penampilan klasik, Park Seo-joon memakai blazer yang lengkap dan berkarisma memandang ke dalam kamera.

Dalam penampilan kasual, Park Seo-joon memakai baju sejuk lembut dan memandang ke hadapan sambil berfikir. Selepas penggambaran fotonya, Park Seo-joon duduk untuk temu bual dan bercakap tentang menempuh cabaran baharu.
Dia menyatakan,

Saya cuba mencabar diri saya dengan perkara baru walaupun hanya sedikit, dan saya cuba memilih watak dan projek yang boleh saya ungkapkan dengan baik. Jika ada watak yang boleh saya lakukan dengan baik pada usia saya sekarang, saya mahu untuk mencuba semuanya.
Dia menyambung,
Apabila saya mendengar bahawa ada orang yang mendapat kekuatan daripada projek saya, saya berasa puas dan juga menyedari bahawa saya mampu mempunyai pengaruh positif terhadap seseorang, merasakan rasa tanggungjawab yang kuat. Sekurang-kurangnya saya boleh lakukan untuk mereka mengawasi saya adalah untuk sentiasa memikirkan sama ada jalan yang saya lalui adalah yang betul, dan sentiasa mengingatkan diri saya bahawa saya perlu menjadi orang yang lebih baik.

Tak sabar nak tunggu projek baharu Park Seo-joon keluar!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERMarie Claire

“Saya Mahu Cuba Semua” – Park Seojoon Ulas Tentang Cabaran Baru Dalam Lakonan


Siapa yang membina rumah tangga tapi mahu ianya berakhir dengan penceraian kan? Pun begitu, hujan tidak sampai ke petang buat pelakon Hwang Jung-eum dan suaminya apabila wanita itu dikhabarkan telah failkan penceraian selepas 4 tahun berkahwin.
Perkara mengejutkan itu diumumkan sendiri oleh label naungan pelakon itu iaitu C-Jes Entertainment.

Memang benar Hwang Jung-eum telah menyerahkan permohonan untuk pengantaraan penceraian. Kami akan pastikan kedua-dua pihak akan dapat berunding mengenai perpisahan secara lancar.

Malah syarikat pelakon tersebut meminta semua orang memahami sekiranya mereka tidak mendedahkan sebarang perincian mengenai penceraian ini termasuklah puncanya bagi mengehormati hal peribadi Hwang Jung-eum dan suaminya.

Untuk pengetahuan anda, Hwang Jung-eum telah mendirikan rumah tangga dengan seorang bekas pemain golf profesional dan juga ahli perniagaan iaitu Lee Young-don pada tahun Februari 2016 sebelum menyambut cahaya mata lelaki pada Ogos tahun berikutnya.

Nantikan perkembangan lanjut mengenai berita ini.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERSport Chosun

Selepas 4 Tahun Berkahwin & Dikurniakan Seorang Anak Lelaki, Hwang Jungeum Fail Penceraian


Soo-young Girls’ Generation bakal bergandingan bersama Yoon Park dalam satu drama terbaru!

ARTIKEL BERKAITAN
10 Tahun Bersama, Sooyoung SNSD & Jung Kyungho Lebih Terbuka Soal Hubungan Cinta

Drama terbaru terbitan MBC, “Send A Fan Letter” bakal menemui peminat pada November ini dan bakal diterajui oleh Choi Soo-young dan Yoon Park.Drama ini mengisahkan drama romantik komedi mengenai seorang selebriti, Han Kang-hee lakonan Choi Soo-young, yang menghadapi satu krisis dan hadirnya seorang lelaki, Bang Jeong-seok lakonan Yoon Park,  yang ingin menjaga hati anaknya dengan memalsukan serta menghantar surat kepada selebriti itu tanpa pengetahuan anaknya yang menghidapi kanser. Pihak produksi juga amat menantikan reaksi daripada peminat dek kerana keserasian dan sinergi mereka dilihat sebagai satu tarikan terbaru.
Nantikan gandingan mereka berdua okay!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Mampu Cipta Keserasian, Sooyoung SNSD Terajui ‘Send A Fan Letter’ Bersama Yoon Park


Pasti ramai sudah mengetahui bahawa Jessi sememangnya seorang selebriti yang amat terbuka dalam menyuarakan pendapatnya dalam setiap perkara.

ARTIKEL BERKAITAN
"Nak Jugak!" - Tarik Perhatian, Jessi Beri Peluang Peminat Sentuh Dadanya Ketika Konsert

Bagi yang belum tahu, pada Julai lepas, Jessi telah keluar dari agensi P NATION selepas 3 tahun bekerjasama. Memandangkan ia adalah berita mengejut, ramai yang membuat spekulasi bahawa ada konflik yang berlaku antara Jessi dan PSY.
Bagaimanapun, ketika di konsert jelajah Eropah yang dilakukan Jessi baru-baru ini, penyanyi rap itu mendedahkan perkara sebenar sambil menjelaskan bahawa dia ingin memulakan fasa baru dalam hidupnya. Kongsinya,

Orang fikir saya meninggalkan P NATION dengan syarat yang tidak baik namun, ianya tidak. Saya ingin semacam..ini kali pertama saya bercakap tentang ini. Saya mahukan lembaran baru dalam hidup saya. Saya sangat berterima kasih kepada PSY oppa.

Kemudian, dia turut berkongsi rancangan masa depannya dengan memberitahu bahawa dia akan membuka agensinya sendiri. Jelas Jessi,

Saya memutuskan untuk membuka agensi saya sendiri. Saya telah melakukannya (penyanyi) selama 18 tahun. Saya tidak tahu apa yang akan berlaku tetapi saya akan cuba yang terbaik.
Selamat maju jaya buat Jessi!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTikTok

“Saya Akan Cuba Yang Terbaik” – Selepas Keluar P NATION, Jessi Kongsi Akan Buka Agensi Sendiri


Tak sabarnya nak tunggu drama baharu Song Joong-ki keluar!

ARTIKEL BERKAITAN
Shin Hyunbin Sah Jadi Gandingan Song Joongki Dalam Drama 'Chaebol Family's Youngest Son'

“Chaebol’s Family Youngest Son” membawa kisah seorang setiausaha kepada keluarga kaya, yang dilahirkan semula sebagai anak lelaki bongsu dalam keluarga tersebut. Song Joong-ki akan membawa watak Yoon Hyun-woo, seorang pemuda yang mati dibunuh selepas dituduh menggelapkan wang keluarga Kumpulan Sunyang meskipun dia setia berkhidmat dengan mereka. Dia kemudiannya dilahirkan semula sebagai anak bongsu keluarga berkenaan dan bekerja keras untuk mengambil alih syarikat tersebut untuk membalas dendam.

Terbaru, Song Joong-ki dilihat menjalani penggambaran drama tersebut dengan penampilannya yang menarik perhatian. Memandangkan drama ini berlatarkan tempoh 1987 hingga 2002, para pelakon juga mempunyai gaya-gaya lama. Dalam foto itu, Song Joong-ki memakai pakaian asas, dengan topi besbol dan cermin mata. Nampaknya wataknya adalah seorang yang rendah diri dengan identiti baharunya, jadi dia tidak kelihatan seperti anak lelaki keluarga kaya.
“Chaebol’s Family Youngest Son” telah dijadualkan untuk tayangan pada tahun ini di JTBC. Nantikan!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInstagram

“Tak Sabarnya” – Song Joongki Dilihat Jalani Penggambaran ‘Chaebol’s Family Youngest Son’


Buat lah apa pun, nampaknya ramai yang masih menyokong ‘love line’ antara Song Ji-hyo dan Kim Jong-kook.

ARTIKEL BERKAITAN
"Yoo Jaesuk Tak Nak Pandang Saya" - Ahli 'Running Man' Kekok Lihat Perut Song Jihyo

Malah hal ini turut ditanya semasa perjumpaan peminat “Running Man” di Manila, Filipina baru-baru ini. Menerusi siaran episod terbaru program itu, terselit perbualan antara ahli dan pengacara,
Kim Jong-kook dan Song Ji-hyo sangat popular di Filipina.

Jawab pelakon wanita itu,
Kami hanya keluarga.
Yoo Jae-suk dan ahli lain kemudiannya menyuruh mereka menyapa hingga ke penghujung pentas sambil menyanyikan lagu perarakan perkahwinan. Marah Kim Jong-kook,

Diam, gila ke..

Usik ahli lain selepas melihat ‘fan service’ pasangan itu,
Mereka pasangan bisnes..
Ulas Yang Se-chan terkejut,
Saya ingat mereka bercium.

Apabila Kim Jong-kook bertanya mengapa memperbesar-besarkan hal itu, jawab Yoo Jae-suk,
Mereka (peminat) sukakannya. Mereka tahu awak berdua kawan sahaja.
Dalam pada itu, apabila ditanya siapakah ahli paling popular, kesemua penonton sebulat suara menjerit ‘Song Ji-hyo’ sekaligus membuktikan kepopularitian wanita itu di sana.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

“Pasangan Bisnes” – Ahli ‘Running Man’ Ulas Kebenaran Hubungan Kim Jongkook & Song Jihyo


Rasanya disebabkan kepopularitian drama “Signal” yang ditayangkan pada tahun 2016, semakin ramai penonton yang mula ‘demand’ mahu banyak lagi drama dengan genre yang sama. Plotnya yang diluar kotak ditambah pula dengan kemantapan lakonan Kim Hyesu, Jo Jinwoong dan Lee Jehoon membuatkan semua penonton tak senang duduk menantikan kesudahan drama itu yang memberi debaran pada saban episod.
Sinopsis

“Signal” berkisarkan tentang misteri jenayah yang diselesaikan dalam masa lampau (2000) dan masa sekarang (2015) dengan penggunaan ‘walkie-talkie’. Kisah bermula apabila seorang gadis telah diheret oleh wanita tidak dikenali semasa pulang daripada sekolah. Pada ketika itu, Park Haeyoung (Lee Jehoon) yang merupakan seorang murid sekolah rendah telah menyaksikan kejadian itu tanpa sengaja. Selepas beberapa hari, gadis itu ditemui mati dan polis mengatakan bahawa suspek merupakan seorang lelaki. Meskipun cuba meyakinkan pihak berkuasa bahawa pelakunya adalah seorang wanita tetapi rayuannya itu tidak diendahkan. Akhirnya dia membesar dan menjadi seorang detektif tetapi dia punyai masalah mempercayai polis sejak daripada insiden tersebut.
Tanpa sengaja, Park Haeyoung telah terjumpa dengan satu ‘walkie-talkie’ yang menghubungkannya dengan detektif Lee Jaehan (Jo Jinwoong) daripada masa lepas. Lelaki itu mencuba untuk menghalang kejadian culik itu daripada berlaku lantas mereka bekerjasama dengan bantuan detektif Cha Sohyun (Kim Hyesu).

Lee Jehoon juga mahu musim kedua
Disebabkan mendapat sambutan yang hangat semasa musim pertamanya, semua penonton menyokong habis-habisan supaya “Signal” dilanjutkan kepada musim kedua! Walaupun banyak cerita yang berterbangan mengatakan bahawa mereka bakal merakamkan musim baru pada tahun ini tetapi nampaknya ia hanyalah angan-angan.

Bahkan, pelakon utamanya iaitu Lee Jehoon juga mahu merealisasikan impian semua untuk menonton “Signal” musim kedua ini. DJ sebuah program radio telah pun menanyakan kemungkinan musim kedua kerana kesemua teraju utama adalah sangat sibuk.
Saya tahu ia sedang dalam pembikinan, tetapi tak pasti bila penggambarannya akan bermula.
Rasanya semua penonton dah tak sabar nak tonton “Signal” musim kedua ni!
Sumber: XSports News

Lee Jehoon Sendiri Tak Pasti Tarikh Sebenar Penggambaran Musim Kedua ‘Signal’


Walaupun drama bersiri “Extraordinary Attorney Woo” sudah pun tamat, namun para pelakonnya masih lagi berkongsi perasaan dan pandangan mereka mengenai watak masing-masing.

ARTIKEL BERKAITAN
Ha Yoonkyung Kongsi Pandangan Mengenai 'Love-Line' Choi Sooyeon & Kwon Minwoo

Kali ini, dia berkongsi pandangannya mengenai kesemua pelakon gandingannya seperti Park Eun-bin, Kang Ki-young dan juga Joo Jong-hyuk. Ha Yoon-kyung berkongsi pandangannya mengenai Kang Ki-young dengan berkata,
Ki-young oppa adalah seorang yang sangat menyeronokkan dan pandai membuat jenaka. Jenaka yang dibuatnya tak pernah habis.
Dia menambah,

Kami berkongsi nilai diri yang sama, malah Kang Ki-young turut berkata bahawa dia nampak dirinya yang muda dalam diri saya.
Walaupun Ha Yoon-kyung dan Park Eun-bin berkongsi umur yang sama, namun Park Eun-bin masih seniornya dalam industri. Apabila ditanya mengenai Park Eun-bin, dia berkata,
Eun-bin merupakan sebab utama di sebalik senyuman semua orang. Dia juga pandai mengawal dirinya sendiri dan sangat profesional, jadi saya akan cuba bergurau dan mengganggu Eun-bin kalau saya boleh.
Dia menyambung,

Mungkin sebab saya tak ada ramai kawan sepertinya, jadi saya sangat suka berkawan dengan dia. Saya jadi bangga kalau dia tertawa dengan lawak saya yang hambar. Saya masuk set penggambaran memang hanya untuk bagi dia gelak.
Ha Yoon-kyung berkata lagi,
Eun-bin adalah seorang rakan yang suka memberi nasihat kepada saya. Saya banyak belajar daripada dia dan saya juga rasa sangat selesa untuk belajar daripada dia walaupun dia senior saya.
Mengupas mengenai Joo Jong-hyuk, dia berkata
Dia seorang pelakon yang saya paling mudah dekati. Dia mempunyai personaliti yang sangat baik. Tidak kira lah berapa kali pun saya bergurau, dia pasti akan ketawa. Walaupun saya lebih muda, saya bersyukur kerana dia sering bertanyakan mengenai saya ketika penggambaran.
Mungkin ramai yang tidak tahu, tapi rupanya, Joo Jong-hyuk menerima pelbagai komen negatif daripada netizen mengenai watak yang dibawanya.
Pada mulanya dia berkongsi dengan saya mengenai komen negatif yang dia terima, jadi saya pesan kepadanya supaya mengendahkan perkara itu. Akan ada orang yang cuba menjatuhkan kebahagiaan orang lain kerana hidup mereka sendiri tidak bahagia.
Walaupun dia berkata bahawa dia akan berhenti memikirkannya, tapi saya yakin hati dia mesti terguris. Jadi, saya turut membidas semula segala komen negatif agar dia berasa sedikit gembira. Dia dah macam abang atau adik kepada saya.
Walaupun baru je jumpa, semua dah macam adik beradik kan?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWikitree

“Saya Bersyukur” – Ha Yoonkyung Senang Berkerjasama Dengan Pelakon ‘Extraordinary Attorney Woo’


Sejak beberapa tahun ini, imej ‘unik’ Song Ji-hyo terus menjadi bualan semua peminat dan juga netizen.

ARTIKEL BERKAITAN
"Korang Baring Sekali?" - Ahli 'Running Man' Syak Song Jihyo & Kim Jongkook Dating?

Dalam episod terbaru “Running Man”, pelakon wanita itu mengejutkan ahli lain apabila dia tampil dengan kaki berwarna perang selepas menjalani proses ‘tanning’.
Yoo Jae-suk yang melihat perubahan ini berkata,

Awak kenapa, sejak dari mendedahkan perut.
Dalam pada itu, Kim Jong-kook mengakui bahawa dia yang memperkenalkan tempat ‘tanning’ buat Song Ji-hyo dan menjadi bahan usikan ahli lain.

Beberapa bulan lalu, pelakon wanita tersebut menjadi perhatian ramai apabila berani mendedahkan perutnya apabila memakai jaket crop-top. Kata Yoo Jae-suk,
Ji-hyo memang hebat.. tapi perutnya sedikit.. Saya terkejut.
Jawab Song Ji-hyo yang berbangga dengan fesyennya ini,
Awak kena sesuaikan diri. Ini fesyen MZ.
Pada November 2021, pelakon wanita tersebut pernah mengalami kontroversi apabila jaket labuh yang dipakainya tular apabila dapat dilihat sebahagian dari kain pakaian itu kelihatan sedikit carik. Oleh itu, jurugaya Song Ji-hyo turut menerima tohmahan kerana ‘halai balai’ ketika menyiapkan pelakon tersebut.

Bukan itu sahaja, Song Ji-hyo ada menerima kritikan apabila menukar gaya rambutnya secara drastik pada tahun lalu. Tanpa disangka-sangka, ahli “Running Man” tersebut memuat naik gambarnya berambut pendek di Instagram.
Dalam sebuah program hiburan lain, pelakon itu menjelaskan bahawa dia memotong rambut itu dalam keadaan mabuk dan meminta orang ramai tidak mengecam jurugayanya.
Oleh kerana isu melibatkan imej yang banyak ini, ternyata semua perubahan yang dilakukan Song Ji-hyo akan menjadi bualan orang ramai.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBEROSEN

“Kenapa Dengan Dia..” – Netizen Persoal Pelbagai Imej ‘Unik’ Song Jihyo


Baru-baru ini, Lee Dong-wook telah tampil sebagai tetamu dalam saluran YouTube Yoo Jae-suk, yang juga menampilkan Nam Chang-hee dan Jo Se-ho.

ARTIKEL BERKAITAN
Berlatarkan 1990-an, Lee Dongwook Sertai Hyun Bin & Jeon Yeobeen Dalam Filem 'Harbin'

Dalam video tersebut, Yoo Jae-suk berkongsi tentang popularitinya kini dengan berkata,
Saya kini berada dalam kedudukan di mana saya bersyukur kerana ramai orang mengalu-alukan saya. Saya pelik sikit. Saya sangat menginginkannya tetapi sekarang ia agak membebankan. Ke mana sahaja saya pergi, orang sentiasa memberi saya tempat duduk di tengah. Saya sebenarnya lebih suka duduk di hujung. Tetapi saya tidak boleh berbuat apa-apa, jika tidak, orang lain akan rasa tak selesa.
Setuju dengan kenyataan tersebut, Lee Dong-wook juga turut berkongsi pendapatnya,

Peliknya, kami mahu menjadi terkenal tetapi apabila ia benar-benar berlaku, kami berasa lebih terbeban.

Kemudian, pelakon “Bad and Crazy” itu juga menceritakan tentang kisahnya sewaktu keluar bersama-sama Hyun Bin, Jeon Yeo-been dan Park Jung-min,

Saya fikir saya sudah biasa menjadi selebriti dan boleh bertindak santai sahaja. Namun baru-baru ini, saya pergi ke Latvia dan tiada siapa yang mengenali saya. Pada mulanya, ia sangat selesa. Hyun Bin, Jeon Yeo-been, Park Jung-min dan saya berjalan bersama-sama tetapi orang tidak mengenali kami. Ia sangat santai.
Untuk pengetahuan, kesemua pelakon itu bakal membintangi filem “Harbin” tak lama lagi. Sambung Lee Dong-wook lagi dengan sedikit kecewa,
Tetapi selepas dua hari, saya mula tertanya-tanya mengapa tiada siapa yang mengenali saya. Jadi gelombang Korea masih…Saya membuat kesimpulan bahawa saya harus bersyukur apabila saya menerima cinta sebanyak ini.

Siapa yang tak kenal Lee Dong-wook tuu?

Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBEROSEN

“Saya Tertanya Mengapa..” – Lee Dongwook Akui Sedikit Kecewa Tak Dikenali Orang Luar


Best kan drama “Secret Royal Inspector Joy” yang sedang ditayangkan di tvN sekarang ini?
Bukan sahaja pada dengan momen mendebarkan malah ramai yang suka melihat gandingan antara Ok Taec-yeon dan Kim Hye-yoon. Rata-rata penonton terpikat drama ini kerana banyak babak kelakar yang diselitkan. Contohnya, salah satu adegan yang ditayangkan dalam episod terbarunya.

Selepas mengalami satu insiden mengejutkan, Ra Yi-eon (Ok Taec-yeon) sepertinya semakin mahu mendekati Kim Jo-yi (Kim Hye-yoon). Apabila wanita itu memberitahu bahawa dia akan bermalam di sebuah rumah tumpangan, lelaki itu menghalang dengan dialog yang seakan -akan pernah didengar oleh peminat K-Pop terutamanya ‘Hottest’ (peminat 2PM).
Jangan begitu, jom ke rumah saya.

Kalau yang perasan, ‘rumah saya’ merupakan tajuk judul lagu 2PM yang diriliskan pada 2015 dan kembali mendapat sambutang hangat baru-baru ini. Lebih kelakar, drama berkenaan memainkan lagu 2PM itu selepas dialog berkenaan.
Walaubagaimanapun, sedikit hampa kerana ‘My House’ hanya dimainkan ketika tayangan siaran langsung sahaja dan dipadam dalam siaran ulangan. Pun begitu, anda boleh lihat sendiri menerusi entri di Twitter ini.

그만 나와버린 우리집으로 가자 pic.twitter.com/RfhaLYgGaN
— ssena (@kinda_superstar) December 6, 2021

Kebanyakan penonton ternyata kagum dengan sisi komedi penulis drama ini selain memuji babak berkenaan sebagai ‘fresh’ dan menggelikan hati.
Kelakar betul!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWikitree

Sepadan Dialog, Alunan ‘My House’ Dari 2PM Dalam ‘Secret Royal Inspector Joy’ Bikin Ketawa


Korang suka drama sukan tak? Ada satu naskhah Korea baru untuk korang tau di KBS!
Sinopsis
“Mental Coach Jegal” membawa kisah seorang atlet taekwando yang dibuang kerana satu insiden, dan kembali sebagai jurulatih mental buat pasukan kebangsaan bagi melawan dunia, di mana hanya yang pertama akan dapat segalanya.

Sukan pembuka cerita
[Amaran SPOILER]
Jegal Gil (Jung Woo) yang merupakan penasihat sukan sering memberikan semangat buat atlet yang hampir mengalah dengan minat mereka. Walau bagaimanapun, pertemuan dengan Ga-eul (Lee Yoo-mi) telah membuka semula luka lama yang dipendam apabila terpaksa melupakan impian dengan Taekwon-do dek kejahatan seniornya pada ketika itu.

Dengan itu, Jaegal Gil mula mengumpulkan beberapa atlet yang mengalah dan ingin mengembalikan semula semangat mereka.
Rating biasa
Untuk episod awal ini, drama “Mental Coach Jegal” hanya mampu mencapai rating 1.5% sahaja namun ianya menaik ke 2.4% ketika episod keduanya.

Dalam pada itu, rata-rata penonton memuji lakonan utamanya Jung Woo dan Lee Yoo-mi selain plotnya yang berat namun tetap menyelitkan babak kelakar bagi menghiburkan semua.
Apa kata korang?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Kisah Keperitan Atlet Tapi Menghiburkan, Episod Awal ‘Mental Coach Jegal’ Raih Rating Biasa


Kita mulakan hari ini dengan berita gembira dalam dunia hiburan Korea!

ARTIKEL BERKAITAN
Selepas 10 Tahun 'We Got Married', Eunjung Bekas T-ARA Bergandingan Semula Dengan Lee Jangwoo

Menurut laporan media, Lee Jang-woo yang popular dek lakonan dan juga personaliti menarik dalam rancangan hiburan disahkan bercinta dengan pelakon baru Jo Hye-won.
Khabarnya, mereka menyambung hubungan cinta dari senior-junior ke pasangan yang menyokong satu sama lain atas sebab percaya.

Wakil Lee Jang-woo berkata,
Mereka tidak menyembunyikan hubungan mereka malah mereka tampil yakin di hadapan rakan sekerja lain.

Respon agensi pelakon lelaki itu,
Mereka berdua menjalinkan hubungan menerusi urusan kerja dan sedang bercinta sebagai senior dan junior.
Untuk pengetahuan, Jo Hye-won berdiri di ketinggian 172cm dan memiliki persona nusantara. Dia merupakan alumni Universiti Wanita Sungshin dan memulakan karier lakonan menerusi filem “Breath My Soul” pada 2016. Antara drama lain yang pernah disertainya ialah “Military Prosecutor Doberman” dan “Queen Maker”.
Tahniah!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERSBS Entertainment News

Lee Jangwoo Akui Sedang Bercinta Bersama Pelakon Baru Jo Hyewon


Sepertinya kritikan yang membanjiri drama “The Idol” memberikan impak besar apabila siri HBO itu dikhabarkan bakal ditamatkan lebih awak dari sepatutnya.

ARTIKEL BERKAITAN
Mungkin Sedar Kritikan Ramai, Kenapa Jennie BP Tak Promosi Siri Provokatif 'The Idol'?

Menurut media US yang dilaporkan pada 26 Jun, siri mengenai latar belakang dunia hiburan Hollywood itu akan menyiarkan episod akhir pada 2 Julai ini dan berakhir dengan 5 episod sahaja.
Sepatutnya mempunyai 6 episod, sebab sebenar disebalik keputusan ini tidak didedahkan buat semua.

Laporan lain mengatakan bahawa penghasilan musim kedua juga turut dibatalkan. Pun begitu, HBO menafikan laporan berkenaan dan berkata,

Keputusan untuk musim kedua ‘The Idol’ masih tidak disahkan.
Dalam pada itu, lakonan Jennie BLACKPINK menjadi bualan hangat media Korea apabila idola berkenaan menonjolkan sisi ‘liar’ apabila menari dengan ghairah bersama penari lelaki.
Lahhh..
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERMy Daily

Kontroversi Plot Seksual, ‘The Idol’ Lakonan Jennie BP Bakal Ditamatkan Awal Pada Minggu Depan?